title: Excalibur Hotel and Casino

text: Excalibur Hotel and Casino on Las Vegas Stripin varrella Nevadassa sijaitseva hotelli ja kasino. Se perustettiin vuonna 1990. Hotellin omistaa MGM Resorts International. Hotellissa on 4 008 huonetta, ja hotellialueen yhteispinta-ala on 9 290 m². Hotellin teema on Kuningas Arthur. Hotelli muistuttaa ulkonäöltään linnaa. Hotelli Excalibur oli avautuessaan maailman suurin hotelli. Vuonna 2005 MGM Mirage osti Excaliburin ja muita hotelleja Mandalay Resort Groupilta.


title: Dimetyylisulfaatti

text: Dimetyylisulfaatti eli DMS (CHOS) on palavaa, normaaliolosuhteissa olomuodoltaan väritöntä, öljymäistä nestettä. Se on kemialliselta rakenteeltaan metanolin ja rikkihapon esteri. Aineen kaava kirjoitetaan usein muodossa (CHO)SO tai (CH)SO. Dimetyylisulfaatti on keskivahva happo. Dimetyylisulfaatista käytetään myös nimiä "rikkihappodimetyyliesteri" ja "dimetyylimonosulfaatti". Aineen leimahduspiste on 83 °C ja itsesyttymislämpötila 470 °C.


title: Dimetyylisulfaatti

text:
Dimetyylisulfaattia voidaan valmistaa usealla menetelmällä. Yksi menetelmä on suora rikkihapon (HSO) ja metanolin (CHOH) reaktio.
Dimetyylisulfaattia muodostuu metyylivetysulfaatin tislauksessa.
Kolmas mahdollinen tapa tuottaa ainetta on metyylinitriitin ja metyyliklorosulfonaatin reaktiolla, jolloin syntyy myös nitrosyylikloridia.
Yhdysvalloissa dimetyylisulfaattia on tuotettu kaupalliseen käyttöön 1920-luvulta alkean. Yhdysvalloissa kemikaalin valmistamisen tavallisin menetelmä on dimetyylieetterin ja rikkitrioksidin reaktio.


title: Dimetyylisulfaatti

text: Dimetyylisulfaattia käytetään lähinnä orgaanisten yhdisteiden, erityisesti fenolien, amiinien ja tiolien, metylointiin. Ainetta voidaan myös käyttää muun muassa lääkeaineiden valmistamiseen. Aineen myrkyllisyyden vuoksi metylaatiossa ollaan siirtymässä muiden reagenssien käyttämiseen.


title: Dimetyylisulfaatti

text:
Yleisimmin dimetyylisulfaattia käytetään fenolien metylaatioon, mutta myös jotkut yksinkertaiset alkoholit kuten Tert-butanoli metyloituvat helposti.
Alkoksidisuolat metyloituvat niin ikään helposti. R merkitsee reaktiossa jotain hiilivetyryhmää.


title: Dimetyylisulfaatti

text: Nobel-kemisti Walter Haworth käytti dimetyylisulfaattia sokerien metylaatioon. Kyseinen reaktio tunnetaan nyttemmin nimellä Haworth-metylaatio.


title: Dimetyylisulfaatti

text:
Dimetyylisulfaattia käytetään sekä kvartääristen ammoniumsuolojen että amiinien metylointiin.
Tertiäärinen amiini metyloituu seuraavasti


title: Dimetyylisulfaatti

text:
Kuten alkoholit, myös merkaptidisuolat metyloituvat helposti.
Dimetyylisulfaattia käytetään myös tioestereiden valmistamiseen.


title: Dimetyylisulfaatti

text: Dimetyylisulfaatti on myrkyllistä nautittuna ja ihoaltistuksessa sekä erittäin myrkyllistä hengitettynä. Dimetyylisulfaatti on karsinogeeninen. Lisäksi aineen hengittäminen aiheuttaa päänsärkyä ja hengenahdistusta ja nieleminen huonovointisuutta ja jopa tajuttomuutta. Dimetyylisulfaatti voi myös aiheuttaa mutaatioita. Aine on myrkyllistä vesieliöille, koska vedessä dimetyylisulfaatti hajoaa, jolloin syntyy muun muassa myrkyllistä monometyylisulfaattia.


title: Jiří Magál

text: Jiři Magál (s. 11. huhtikuuta 1977) on tšekkiläinen uransa lopettanut maastohiihtäjä.


title: Jiří Magál

text: Magálin uran paras arvokisasijoitus on viestistä saavutettu pronssi Vancouverin olympialaisista 2010. Hänen uransa paras henkilökohtainen arvokisasijoitus on 50 km:n vapaan yhteislähdön kahdeksas sija Torinon olympialaisista 2006.


title: Jiří Magál

text: Maailmancupissa Magál on kilpaillut kaudesta 1997–1998 lähtien. Hänen paras henkilökohtainen maailmancupin osakilpailusijoituksensa on 15 kilometrin kilpailun viides sija Kuusamossa 27. marraskuuta 2005. Hän on ollut kuitenkin mukana Tšekin kolmanneksi sijoittuneessa viestijoukkueessa sekä Jällivaarassa 2006, Falunissa 2008 että La Clusaz'ssa 2013.


title: Pekka V. Virtanen

text: Pekka Veikko Virtanen (s. 10. maaliskuuta 1929 Lappeenranta) on yhdyskuntasuunnittelun emeritusprofessori. Hän on ollut kiinteistöopin ja yhdyskuntasuunnittelun merkittävä vaikuttaja ja keskustelun herättäjä.


title: Pekka V. Virtanen

text: Pekka Virtasen isä oli toimittaja Viljo Veikko Virtanen, äiti Aino Saaristo, tehtailija August Saariston tytär. Pekka Virtanen aloitti oppikoulun käynnin Viipurin Suomalaisessa Lyseossa, mutta se keskeytyi venäläisten pommitukseen 30.11.1939. Hän tuli ylioppilaaksi Imatran yhteiskoulusta 1947. Virtanen valmistui 1951 diplomi-insinööriksi Teknillisen korkeakoulun maanmittausosastolta. Tekniikan lisensiaatin tutkinnon hän suoritti 1965 ja väitteli tekniikan tohtoriksi 1975. Pekka V. Virtanen on ollut naimisissa Ulla Savikurjen kanssa vuodesta 1953. Avioliitosta on kaksi lasta: Olli (1953) ja Lasse (1960). Sotilasarvoltaan Virtanen on insinöörikapteeni. Puoluekannaltaan hän on sitoutumaton.


title: Pekka V. Virtanen

text: Virtanen on harrastanut nuoruudesta saakka ahkerasti valokuvausta ja saanut palkintoja koti- ja ulkomaisissa kilpailuissa. Hänen töitään on Suomen valokuvataiteen museon kokoelmissa. Virtasen Lauritsalan aikana ottamista kuvista on 70 talletettu Lappeenrannan kaupunginmuseon arkistoon ja tarjottu nähtäväksi nettinäyttelynä.


title: Pekka V. Virtanen

text: Virtasen kuvataiteeseen ja kirjallisuuteen suuntautunut kiinnostus on yhdistynyt exlibristaiteen harrastukseksi ja toiminnaksi Suomen exlibrisyhdistyksen puheenjohtajana vuosina 1990–1997.


title: Pekka V. Virtanen

text: Virtanen työskenteli 1953–1955 puolustusvoimien topografikunnassa ja osallistui Lapin kartoitukseen. Tämän jälkeen hän siirtyi Lauritsalan kauppalangeodeetin ja kiinteistöinsinöörin yhdistettyyn virkaan (1955–1965). Tehtävään kuului kiinteistönmuodostus (tonttien erottaminen), maapolitiikan hoito ja osallistuminen kaavoitustehtäviin. Kymenlaakson Seutusuunnitteluyhdistyksen (myöh. Seutukaavaliiton) seutukaavajohtajaksi Virtanen siirtyi 1965 ja jatkoi tässä virassa vuoteen 1976. Tänä aikana hän toimi muun muassa Kymenlaakson kauppakamarin hallituksen ja Seutusuunnittelun keskusliiton hallituksen jäsenenä sekä Teknillisen korkeakoulun erikoisopettajana.


title: Pekka V. Virtanen

text: Vuonna 1976 Virtanen nimitettiin Teknillisen korkeakoulun kiinteistöopin professoriksi. Teknillisen korkeakoulun yhdyskuntasuunnittelun täydennyskoulutuslaitoksen professorina ja johtajana hän toimi 1990–1996.


title: Pekka V. Virtanen

text: Toimiessaan professorina Teknillisessä korkeakoulussa Virtanen pyrki lisäämään kansainvälisten kontaktien määrää. Tähän olivat yhtenä innoittajana hyvät kokemukset kurssilta Salzburg Seminar in American Studies vuodelta 1964. Virtasen aloitteesta Teknillinen korkeakoulu liittyi alusta alkaen vuonna 1988 AESOP:iin (Association of European Schools of Planning). Virtanen osallistui myös monikielisten sanastojen laatimiseen yhdyskuntasuunnittelun ja kiinteistöarvioinnin alalla.


title: Pekka V. Virtanen

text: Virtanen on julkaissut parikymmentä kirjaa, viitisenkymmentä raporttia ja opetusjulkaisua sekä nelisensataa ammattiasioihin liittyvää aikakauslehtiartikkelia ja sanomalehtikirjoitusta.


title: Pekka V. Virtanen

text: Koulutuspolitiikan alueella Virtanen kiinnitti huomiota siihen, että Suomesta puuttui monipuolinen suunnittelijakoulutus (ns. planner-koulutus). Opetuksen kesto on ulkomailla 3–5 vuotta ja antajina koulutusyksikössä liki parikymmentäkin professoria. Suomessa annettu yhdyskuntasuunnittelun opetus on ollut huomattavasti suppeampaa ja kapea-alaisempaa.


title: Pekka V. Virtanen

text: Maapolitiikassa Virtanen on kritisoinut muun muassa ajatusta, että vapaat markkinat hoitaisivat parhaiten maa-alueiden hinnanmuodostuksen ja saatavuuden ja niiden käyttötavan optimaalisen määräytyvyyden. Riittävän tonttitarjonnan takaamiseksi Virtanen on suositellut lähinnä kunnan omistaman maan kaavoittamista ja riittävän korkean vuotuisen maanarvoveron kohdistamista yksityisten rakentamattomille tonteille.


title: Pekka V. Virtanen

text: Virtanen on toistuvasti arvostellut sitä, että kuntien päättäjät antavat rakentaa asuntoalueiden ulkopuolelle automarketteja, jotka kilpailullaan tappavat pienempiä lähimyymälöitä.


title: Neville Brand

text: Neville Brand (13. elokuuta 1920 – 16. huhtikuuta 1992) oli yhdysvaltalainen näyttelijä. Hän esiintyi Al Caponena televisiosarjassa "The Untouchables" (1959–1963).


title: Neville Brand

text: Brand esiintyi myös elokuvissa, joiden joukossa olivat "Kuollut saapuessaan" (1950) ja "Love Me Tender" (1956). Hän oli ehdolla Baftan saajaksi.


title: Neville Brand

text: Brand syntyi Griswoldissa, Iowassa, ja kuoli 71-vuotiaana keuhkoahtaumatautiin Sacramentossa, Kaliforniassa. Hän oli monilla kunnianosoituksilla palkittu toisen maailmansodan veteraani.


title: Alboin

text: Alboin (k. 28. kesäkuuta 572 tai 573) oli langobardien kuningas ja Italian valloittaja.


title: Alboin

text: Kun Alboin seurasi isäänsä Audoinia valtaistuimella vuonna 565, langobardit asuivat vielä Pannoniassa. Alboin liittoutui avaarien kanssa ja voitti vuonna 567 gepidit sekä tappoi näiden kuninkaan Kunimundin. Kun Alboinin ensimmäinen vaimo oli kuollut, hän pakotti vaimokseen Kunimundin tyttären Rosamundan.


title: Alboin

text: Alboin johti vuonna 568 langobardit Alppien yli ja valloitti suurimman osan Pohjois-Italiaa. Hänen vaimonsa Rosamunda murhautti hänet kostona isänsä surmaamisesta.


title: Alboin

text: Langobardit oli luultavasti Itämeren rannoilta tullut germaaniheimo, joka oli asettunut Pannoniaan. Siellä he olivat alinomaa sodassa naapureidensa, Tonavan toisella puolella asuneiden gepidien kanssa. Alboin kuului langobardien merkittävimpiin kuninkaisiin. Liitossa tataarikansa avaarien kanssa hän hyökkäsi gepidien kimppuun, joita silloin johti kuningas Kunimund. Kiivaassa taistelussa heidät voitettiin kokonaan ja Kunimund kaatui. Alboin teetti yleisen tavan mukaan kaatuneen kuninkaan pääkallosta juoma-astian ja otti hänen tyttärensä Rosamundan puolisokseen. Avaarit asettuivat voitettujen gepidien alueelle, mutta Alboin astui sotajoukkoineen suuremmille näyttämöille.


title: Alboin

text: Justinianuksen seuraaja Justinus II erotti Italian sijaishallitsijan Narseen virastaan. Kerrotaan keisarinna Sofian kirjoittaneen hänelle pilkallisen kirjeen ja sanoneen Narseen sopivan parhaiten kehräämään naisten kanssa palatsissa. Narses vastasi tarinan mukaan: "Minä kyllä sinulle, keisarinna, kehrään vyyhden, jota et niinkään helposti saa selville." Samalla hän siirtyi Napoliin, josta käsin hänen kerrotaan kutsuneen langobardeja tulemaan ja asettumaan Italiaan.


title: Alboin

text: Langobardien ja suuren saksilaisjoukon kanssa Alboin tunkeutui Alppien yli Italiaan. Seudut, joiden kautta hän marssi, kokivat suurta hävitystä. Peloissaan asukkaat pakenivat saariin, kivilouhikkoihin tai soille ja kätkivät sinne omaisuutensa jäännökset. Venetsia, jota sen asema suojeli, sekä lujasti linnoitetut Genova ja Ravenna ja etäisempi Rooma saivat myös ottaa turviinsa suuren joukon pakolaisia.


title: Alboin

text: Pavia teki sitkeätä vastarintaa kolme vuotta. Neljäntenä vuonna kaupunki viimein valloitettiin rynnäköllä. Pavia tuli langobardien valtakunnan pääkaupungiksi ja sen päämaata, Pojoen laaksoa, ryhdyttiin sittemmin kutsumaan Lombardiaksi.


title: Alboin

text: Rosamunda hautoi kuitenkin yhä kostoa isänsä kohtalosta ja saikin salamurhan järjestettyä. Langobardit raivostuivat kuninkaansa murhasta. Välttääkseen kansan raivon Rosamundan täytyi paeta uuden puolisonsa Helmikin kanssa Ravennaan. Helmik oli ollut kuninkaan kilvenkantaja ja mukana salaliitossa. Mukaansa he ottivat myös Alboinin aarteet. Kreikkalainen sijaishallitsija Longinus saavutti nyt Rosamundan rakkauden. Rosamunda päätti raivata Helmikin pois tieltä voidakseen mennä naimisiin uuden rakastajansa kanssa.


title: Alboin

text: Rosamundan kerrotaan tarjonneen Helmikille pikarissa myrkytettyä viiniä, josta hän joikin. Mutta pian hän huomasi juoneensa kuolettavaa myrkkyä. Helmik pani silloin uhkaavasti puukkonsa Rosamundan sydämelle ja pakotti tämän juomaan, mitä pikarissa oli jäljellä. Niin he kuolivat molemmat yhdessä.


title: Douglas Reeman

text: Douglas Edward Reeman (15. lokakuuta 1924 – 23. tammikuuta 2017) oli brittiläinen kirjailija.


title: Douglas Reeman

text: Reeman erikoistui historiallisiin romaaneihin, joista useat sijoittuivat toiseen maailmansotaan. Salanimellä Alexander Kent hän julkaisi myös Napoléon Bonaparten aikaan sijoittuvia "Richard Bolitho" -romaaneja.


title: Douglas Reeman

text: Reeman palveli itse kuninkaallisessa laivastossa toisessa maailmansodassa ja Korean sodassa.


title: Matthew Gray Gubler

text: Matthew Gray Gubler (s. 9. maaliskuuta 1980) on yhdysvaltalainen näyttelijä, ohjaaja, piirtäjä ja entinen malli. Hänen ensiesiintymisensä oli elokuvassa Steve Zissoun vedenalainen maailma ("The Life Aquatic with Steve Zissou", 2004) esittäessään "harjoittelija #1":stä. Parhaiten tunnettu hän on kuitenkin roolistaan nuorena nerona, Spencer Reidinä, CBS:n televisiosarjassa "Criminal Minds". Gubler teki monia elokuvia, jotka useimmiten kuvattiin hänen kotikaupungissaan Las Vegasissa tai New Yorkissa, ennen valmistumistaan Tischistä. Hän ylläpitää myös omaa kotisivuaan. Sivulla on Matthewin omia piirroksia ja päiväkirjamerkintöjä.


title: Matthew Gray Gubler

text:
Matthew Gray Gubler syntyi maaliskuun 9. päivänä Yhdysvalloissa, Nevadan osavaltiossa, Las Vegasissa.
Lukion Matthew kävi Las Vegasin kansainvälisten opintojen opistossa, ilmaisutaidon ja kuvataiteen linjalla. Koulussa hänen pääaineensa oli näytteleminen, koska siellä ei ollut mahdollisuutta hänen tahtomaansa elokuvantekemiseen. Hän on myös valmistunut New Yorkin yliopiston Tisch-taidekoulusta. Siellä hänen pääaineensa oli elokuvaohjaus.


title: Matthew Gray Gubler

text: Gubler työskenteli aiemmin, tosin vastahakoisesti, mallina monille tunnetuille nimille, kuten Tommy Hilfigerille, saadakseen koulunsa suoritettua. Samaan aikaa Gubler oli myös harjoittelijana Wes Andersonilla, joka rohkaisi häntä menemään elokuvansa Steve Zissoun vedenalainen maailma koe-esiintymiseen. Gubler päätti mennä koe-esiintymiseen, ja lopulta sai harjoittelija#1:sen roolin. Tämä johti hänet rooliinsa Spencer Reidinä Criminal Mindsiin. Hän on myös ollut pienessä roolissa elokuvissa "RV" (2006) ja "Alvin ja pikkuoravat" (2007). RV:ssä Gublerin roolihahmo oli Joe Joe ja Alvin ja pikkuoravat -elokuvassa hän oli Simon-oravan äänenä.


title: Matthew Gray Gubler

text: Tehdessään elokuvaa Steve Zissoun vedenalainen maailma Gubler teki myös dokumentin nimeltä "Matthew Gray Gubler's Life Aquatic Intern Journal". Dokumentti oli materiaalia elokuvan kulissien takaa, ja myöhemmin se sisällytettiin joihinkin DVD-painoksiin. Gubler on ohjannut ja esiintynyt sarjassa monista itsensätuomitsevista teeskennellyistä dokumenteista. Sarja nimi on ja siinä hän parodioi Hollywoodin käyttäytymistä. Sarjaa on kuvattu Criminal Mindsin kuvausten aikana. Hän on myös ohjannut, editoinut ja osittain ohjannut tunnetun rockyhtyeen, The Killersin musiikkivideon "Don't Shoot Me Santa".


title: Michelozzo

text: Michelozzo di Bartolomeo Michelozzi (1396 – 1472) oli italialainen renessanssin ajan arkkitehti ja kuvanveistäjä. Hän suunnitteli muun muassa Firenzen Palazzo Medici Riccardin.


title: Michelozzo

text: Lisäksi Michelozzo työskenteli yhdessä Donatellon kanssa vastapaavi Johannes XXIII:n haudan parissa.


title: Marina Logvinenko

text: Marina Logvinenko (, o.s. Dobrantšova, s. 1. syyskuuta 1961 Šahty) on entinen venäläinen ja neuvostoliittolainen pistooliampuja, maailmanmestari ja olympiavoittaja.


title: Marina Logvinenko

text: Marina Logvinenko on saavuttanut olympiatasolla yhteensä viisi mitalia. Kirkaimmat, kaksi mitalia hän saavutti voittamalla 10 m ilmapistoolin ja 25 m urheilupistoolin olympiakultaa Barcelonassa 1992. Hän onkin ainoa kaksi kultamitalia samoissa olympiakisoissa voittanut naisampuja. Neljää vuotta aikaisemmin Soulissa hän saavutti pronssia 10 m ilmapistoolissa, tuolloin vielä nimellä Marina Dobrantšova. Atlantassa 1996 Logvinenko sijoittui 10 m ilmapistoolissa hopealle, häviten maannaiselleen Olga Klotšnevalle vain 1,6 pistettä, ja 25 m urheilupistoolissa pronssille, jääden 0,5 pistettä hopeasta. Vuonna 2000 Sydneyssä hän ampui vielä urheilupistoolilla 9:nneksi.


title: Marina Logvinenko

text: MM-kilpailuissa Logvinenko on saavuttanut 19 mitalia, joista 15 on maailmanmestaruuksia. Moskovassa 1990 hän oli lähellä voittaa kaikki neljä naisten pistoolin maailmanmestaruutta, mutta 10 m ilmapistoolin henkilökohtaisesta kilpailusta tuli vain hopeaa. Logvinenko hävisi vain 0,7 pisteellä lajin hallitsevalle olympiavoittajalle Jasna Šekarićille, vaikka johti kilpailua peruskilpailun jälkeen kolmella pisteellä. Logvinenkon oli tyydyttävä kolmeen kultaan ja yhteen hopeaan.


title: Marina Logvinenko

text: Vuotta myöhemmin Stavangerissa Logvinenko kirkasti Moskovan 10 m ilmapistoolin hopean ja voitti näytöstyyliin kolmella pisteellä maailmanmestaruuden. Hän saalisti Stavangerista myös joukkue maailmanmestaruuden. Logvinenko palasi vielä MM-kilpailuihin Barcelonassa 1998, jossa hän saavutti henkilökohtaista pronssia 25 m urheilupistoolissa ja joukkuemaailmanmestaruuden 10 m ilmapistoolissa.


title: Seitsemäs maailma

text: Seitsemäs maailma on samannimisen suomalaisen yhtyeen ainoaksi jäänyt albumi. Se julkaistiin vuonna 1983.


title: Seitsemäs maailma

text: Vuoden 1982 Taksvärkki-kiertuetta varten kerättiin ryhmä, johon kuului Se-yhtyeen "ydinryhmän" lisäksi mm. 70-luvun vasemmistolaisessa laululiikkeessä mukana ollut Liisa Tavi ja punkyhtye Laman Charlie. Kappaleiden sanat perustuivat (pääosin) Leo Vossin runoihin. Ideana oli kehitysmaiden ahdingon ja vapaustaistelun kuvaaminen monin välinein: yhtyeen keikoilla kuultiin nauhalta myyttisiä tarinoita, ja taustakankaalla oli Timo ja Inna Aarnialan kuvia.


title: Seitsemäs maailma

text: Sävellykset ja jousisovitukset Yari, sovitukset Seitsemäs Maailma ja sanoitukset Leo Vossi, paitsi missä toisin mainitaan.


title: Seitsemäs maailma

text: A-puoli


title: Seitsemäs maailma

text: B-puoli


title: Rakkauden kieli

text: Rakkauden kieli on suomalaisen Yari & Onnensoturit -yhtyeen albumi vuodelta 1989.


title: Rakkauden kieli

text: Se-yhtyeen viimeiseksi jääneeltä albumilta "Lasi kirkasta vettä" alkanut Yarin yhteistyö Jimi Suménin kanssa johti XXX-nimisen bändin perustamiseen. Myöhemmin nimi muuttui Onnensotureiksi ja yhtye kävi studiossa levyttämässä useita kappaleita. Ensimmäinen Onnensoturit hajosi ja toinen perustettiin. Tässä välissä (1985-1989) se julkaisi useita singlejä. Vuonna 1989 ne julkaistiin levyllä "Rakkauden kieli", useat hieman muuteltuina versioina. Levyllä oli kaksi kappaletta, joita ei ollut julkaistu aikaisemmin.


title: Rakkauden kieli

text: Sävellykset ja sanoitukset Yari, sovitukset Yari ja Jimi Sumén, paitsi missä toisin mainitaan.


title: Rakkauden kieli

text:
A-puoli
B-puoli


title: Rakkauden kieli

text: lisäksi:


title: Mattisenlahti

text: Mattisenlahti on Liperin kylä Pyhäselän läntisellä rannalla. Kirkonkylään on matkaa 10-15 kilometriä, Joensuuhun 15 km. Ylämyllyn taajaman palvelut ovat vain muutaman kilometrin päässä. Toinen naapurikylä on Puromäki. Kylillä on yhteinen Mattisenlahti-Puromäki kylätoimikunta.


title: Mattisenlahti

text: Mattisenlahdessa on kolmeopettajainen alakoulu, joka on perustettu 1898. Koulussa on noin 50 oppilasta. Alue on vanhaa maatalousseutua; alavat Pyhäselän järvenpohjapellot ovat tarjonneet hedelmälliset kasvumaat. Perunanviljely on tärkeä elinkeino. Kylässä on villisikatarha. Pyhäselän rannoilla on paljon kesäasutusta.


title: Mattisenlahti

text: Mattisenlahden asukasmäärä on hieman yli 350, Puromäen yli 200.


title: Nilakantha Somayaji

text: Nilakantha Somayaji (, ; 1444–1544) oli intialainen matemaatikko ja tähtitieteilijä. Hän kirjoitti tähtitieteestä merkkiteoksen "Tantrasangraha" (1500).


title: Nilakantha Somayaji

text: Somayaji edusti niin kutsuttua Keralan koulukuntaa.


title: Demanufacture

text:
Demanufacture on yhdysvaltalaisen industrial metal -yhtyeen Fear Factoryn toinen studioalbumi (edellistä EP-levyä
"Fear Is The Mindkiller" ei lasketa mukaan). Se julkaistiin kesäkuussa 1995.
Albumi on yhtyeen ensimmäinen albumi klassisella kokoonpanolla ja ensimmäinen uuden basistin Christian Olde Wolbersin kanssa. Monet fanit ja arvostelijat pitävät albumia metallimusiikin klassikkona.
Albumi myi kultaa Australiassa ARIA:n mukaan ja hopeaa Isossa-Britanniassa BPI:n mukaan..
Yhtyeen mukaan Demanufacture on konseptialbumi, joka kertoo tulevaisuudessa elävän miehen taistelusta koneiden hallitsemaa hallitusta vastaan, albumin jokaisen kappaleen ollessa kappale hänen elämästään. Yhtyeen kertoman mukaan albumi otti inspiraationsa elokuvasta The Terminator
Albumilla oli alkujaan kaksi miksausta. Niistä yksi oli Greg Reelyn ja toinen Colin Richardsonin tekemä. Monien mielestä Reelyn tekemä miksaus oli parempi, koska siinä oli enemmän elektronisia elementtejä verrattuna Richardsonin kitarapainotteisempaan miksaukseen. Tästä syystä Richardsonin miksaus hylättiin. Richardsonin versiot Demanufacturen kappaleista ”Zero Signal” ja ”Body Hammer” voi löytää yhtyeen kokoelmalta "Hatefiles".
Vain vähän ajan päästä albumin julkaisun jälkeen monet kriitikot ja tarkkakorvaiset epäilivät, että yhtyeen rumpali Raymond Herrera olisi käyttänyt albumilla rumpukonetta, melko nopean rumputyöskentelyn ja konemaisen tarkkuuden takia, minkä huomaa erityisesti bassorummuista. Hän kuitenkin käyttää levytyksissä apuna naksahdusraitaa (engl. "click track".) pysyäkseen rytmissä.
Raymond Herrera tunnetaan myös siitä, että hän käyttää rummuissaan triggereitä.


title: Demanufacture

text: Albumi remasteroitiin ja julkaistiin uudelleen 7. kesäkuuta vuonna 2005 digipak-versiona, uusilla bonuskappaleilla ja remasteroitu "Remanufacture - Cloning Technology" toisena levynä.


title: Padula

text: Padula on kunta Italiassa, Campanian alueella ja Salernon maakunnassa. Koko kunnan pinta-ala on 67 neliökilometriä ja siellä on runsaat 5 500 asukasta. Padula on tunnettu Certosa di Padulan kartusiaaniluostarista.


title: Padula

text: Padula sijaitsee noin 100 kilometriä etelään maakunnan pääkaupungista Salernosta. Kunnan rajanaapurit ovat Buonabitacolo, Marsico Nuovo, Montesano sulla Marcellana, Paterno, Sala Consilina, Sassano ja Tramutola.


title: Kippari-Kalle (vuoden 1980 elokuva)

text: Kippari-Kalle on Robert Altmanin vuonna 1980 ohjaama, samannimiseen sarjakuvaan perustuva näytelmäelokuva. Elokuva on Robin Williamsin ensimmäinen pääosa. Elokuva sisältää paljon Harry Nilssonin säveltämiä lauluja, joita hahmot esittävät. Elokuva kuvattiin Maltalla, jonne rakennettiin lavastekylä. Nykyään Kippari-Kallen kylä toimii teemapuistona.


title: Mohammad Baqir al-Sadr

text:
Suurajatollah Mohammad Baqir al-Sadr (1. maaliskuuta 1935 Al-Kazimiyah, Irak – 9. huhtikuuta 1980),
tavallisesti kutsuttu nimellä Al-sadr al-ayal, oli yksi tärkeimmistä
muslimifilosofeista ja šiiojen Dawa-puolueen oppi-isä. Hänen merkittävin teoksensa on "Iqtisaduna", joka luo perustan yhteiskunnan taloudesta islamilaisten periaatteiden mukaan. Toinen teos "Falsafatuna" on luonteeltaan Iqtisadunaa filosofisempi.


title: Mohammad Baqir al-Sadr

text: Muhammad Baqir al-Sadr varttui Najafin kaupungissa köyhässä perheessä isänsä kuoltua. Hän opiskeli uskonnollisissa seminaareissa ja alkoi opettaa 25-vuotiaana. Hän tuli pian tunnetuksi šiia-ajattelijaksi luentojensa ja kirjoitustensa takia. Ensimmäisissä kirjoituksissaan hän kritisoi marxilaisuutta ja luonnosteli uutta, vaihtoehtoista islamilaista hallintomallia.


title: Mohammad Baqir al-Sadr

text: Vuonna 1977 Najifin mellakoiden aikana Muhammad Baqir al-Sadr tuomittiin elinkautiseen vankeuteen. Kaksi vuotta myöhemmin vankeustuomio muutettiin kotiarestiksi. Vuonna 1980 Muhammad Baqir al-Sadr puolusti kirjoituksessaan Ajatollah Khomeinia ja islamilaista vallankumousta. Tämän seurauksena hänet vangittiin uudelleen, kidutettiin ja teloitettiin. Teloituksen sanottiin olleen Saddam Husseinin vastaus varapresidentin murhaa suunnitelleille šiia-aktisivteille.


title: Onni von Sopanen

text: Onni von Sopanen on Johanna Vuoksenmaan ohjaama ja Johanna Hartikaisen käsikirjoittama suomalainen lastenelokuva, joka sai ensi-iltansa 11. elokuuta 2006. "Onni von Sopanen" oli alun perin kuusiosainen televisiosarja, josta leikattiin myös tämä puolitoistatuntinen elokuva.


title: Onni von Sopanen

text: Elokuva on saanut Anjalankosken elokuvapalkinnon ja se on esitetty useilla festivaaleilla eri puolilla maailmaa.


title: Onni von Sopanen

text: Onni Sopanen on 11-vuotias poika, joka elää yhdessä isänsä, äitinsä ja siskonsa Idan kanssa. Onnin elämä kulkee tavallisia raiteitaan, kunnes hän koulun biologian tunnilla perinnölisyystiedettä käsitellessä saa tietää, etteivät ruskeasilmäiset voi saada sinisilmäisiä lapsia. Onnilla on siniset silmät ja hänen molemmilla vanhemmillaan ruskeat – tämä saa Onnin epäilemään, onko hän laisinkaan tämän perheen jäsen. Luokalle tulee uusi ulkomaalainen oppilas Miro, jolla on ruskeat silmät. Onnin ja Miron välit eivät kuitenkaan ole hyvät.


title: Onni von Sopanen

text: Elokuva sai ensi-iltansa aikoihin runsaasti kiitosta: sitä pidettiin elämän kokoisena, sympaattisena, joskin televisionomaisuus on paikoin pistänyt silmään. Kulttuuriteoksi sitä luonnehtii Soila Ojanen Satakunnan Kansaan kirjoittamassaan arviossa.


title: Onni von Sopanen

text: Myöhemmin arviossa todetaan, että ohjaaja Vuoksenmaan peruskosketus on ”empaattinen ja ilkikurinen. Siis viisas.”


title: Söderstadion

text: Söderstadion on entinen urheiluareena, joka sijaitsee Johanneshovin kaupunginosassa Tukholmassa. Stadion avattiin vuonna 1966 ja sillä pelattiin pääosin jalkapalloa, mutta myös jääpalloa vuoteen 1989 asti. Stadionille mahtui vuodesta 2004 lähtien 16 185 katsojaa ja kentän koko on 105 × 65 metriä. Hammarby IF:n edustusjoukkue pelasi kotiottelunsa Söderstadionilla kesäkuuhun 2013 saakka, jonka jälkeen joukkue siirtyi käyttämään juuri valmistunutta Tele2 Arenaa.


title: Söderstadion

text: Söderstadionin tontin myynti rakennusmaaksi on osa Tele2 Arenan rahoitusta, joten lähitulevaisuudessa Söderstadion puretaan ja sen paikalle nousee liikekiinteistöjä.


title: Lucania

text: Lucania oli historiallinen maakunta Etelä-Italiassa.


title: Lucania

text: Lucania sijaitsi suurelta osin nykyisen Basilicatan alueella ylettyen myös Campania alueelle Salernon ja Cosenzan maakuntaan. Sitä rajoittivat aikanaan idästä Tarantonlahti ja Apulia, pohjoisesta Samnium ja Campania, lännestä Tyrrhenanmeri sekä etelästä Bruttium.


title: Lucania

text: Lucaniaa asuttivat ennen Rooman valtakunnan valloittamista italialaiset heimot ja kreikkalaiset siirtolaiset Magna Graecian eli Suur-Kreikan alueella. Heidän tärkeimmät kaupunkinsa olivat Herakleia (Heraclea) ja Metapontion (Metapontum) Tarantonlahden rannalla sekä Poseidonia (Paestum) ja Pyksus (Buxentum) Tyrrhenanmeren rannalle.


title: Noora Räty

text: Noora Räty (s. 29. toukokuuta 1989 Espoo) on suomalainen jääkiekkomaalivahti. Hän edusti kaudella 2016–2017 miesten Suomi-sarjassa pelaavaa Nokian Pyryä ja kaudella 2017–2018 Kanadan ammattilaissarjassa pelaavaa kiinalaisseura Kunlun Red Staria (naisissa). Rätyä pidetään Suomen menestyneimpänä naismaalivahtina.


title: Noora Räty

text: Rädyn kasvattajaseura on Espoon Palloseura, jonka kiekkokoulussa hän aloitti pelaamisen viisivuotiaana. Hän voitti Espoo Bluesissa Suomen mestaruuden vuosina 2007, 2008 ja 2009. Hän pelasi vuosina 2009–2013 Minnesotan yliopiston Golden Gophers -joukkueessa. Tammikuussa 2014 Räty teki kuuden ottelun mittaisen sopimuksen venäläisen SKIF Nižni Novgorod -seuran kanssa. Hän pelasi samalla kaudella myös kaksi ottelua Tampereen Ilveksessä.


title: Noora Räty

text: Räty pelasi kaudella 2014–2015 miesten Mestiksessä Kiekko-Vantaan joukkueessa kahdeksassa ottelussa torjuntaprosentilla 89,34. Hän pelasi kauden aikana myös Suomi-sarjaa Bewe TuusKissa.


title: Noora Räty

text: Räty solmi lokakuussa 2015 kaksivuotisen sopimuksen miesten Suomi-sarjan joukkueen KJT:n kanssa kausiksi 2015–2016 ja 2016–2017. Kaudella 2016–2017 Räty pelasi jouluun asti KJT:ssä kunnes vaihtoi Nokian Pyryyn.


title: Noora Räty

text: Kaudella 2017–2018 Räty kuuluu kiinalaisen Kunlun Red Starin kokoonpanoon. Vaikka hän kuuluu pelaavaan kokoonpanoon, on hän työsopimuksensa mukaan lähettiläs. Hänen tehtävänään on siis levittää naisjääkiekkoilua Kiinassa ja auttaa kiinalaisia naismaalivahteja.


title: Noora Räty

text: Räty on osallistunut neljiin olympialaisiin. Vuonna 2006 hän oli 16-vuotiaana mukana Torinon talviolympialaisissa, joissa Suomi sijoittui neljänneksi. Vancouverin olympialaisissa 2010 joukkue voitti pronssia. Sotšin olympialaisissa 2014 naisten maajoukkue putosi puolivälierissä Ruotsia vastaan ja sijoittui viidenneksi. Räty ilmoitti lopettavansa maajoukkueuransa mutta palasi myöhemmin maajoukkueeseen. Pyeongchangin olympialaisissa 2018 hän oli Suomen ykkösmaalivahti ja saavutti pronssia. Hänet valittiin myös turnauksen tähdistökentälliseen.


title: Noora Räty

text: MM-kilpailuissa Räty on pelannut kahdeksan kertaa. Kotikisoissa 2005 hän pelasi yhden ottelun. Vuonna 2007 Winnipegissa hänet valittiin kisojen parhaaksi maalivahdiksi. Vuonna 2008 Harbinissa hän saavutti ensimmäisen arvokisamitalinsa, MM-pronssin ja hänet valittiin kisojen parhaaksi pelaajaksi, parhaaksi maalivahdiksi ja All Stars -maalivahdiksi. Myös Hämeenlinnan MM-kisoissa vuonna 2009 joukkue sai pronssia. Sveitsin MM-kilpailuissa 2011 joukkue sai jälleen pronssia ja Räty valittiin turnauksen parhaaksi maalivahdiksi. Räty oli joukkueessa myös Yhdysvaltain 2012 ja Kanadan 2013 MM-kilpailuissa Suomen sijoittuessa neljänneksi. Vuoden 2013 kisoissa hänet valittiin All Stars -maalivahdiksi. Hän kuului Suomen pronssijoukkueeseen Yhdysvaltojen MM-kilpailuissa 2017, joissa hänet valittiin sekä turnauksen parhaaksi maalivahdiksi että All Stars -maalivahdiksi.


title: Noora Räty

text: Ennen kautta 2017–2018 Räty on pelannut 171 naisten maaottelua.


title: Luettelo televisiosarjan Xena jaksoista

text: Tämä on luettelo Xena-televisiosarjan jaksoista. Ohjelma alkoi Yhdysvalloissa 4. syyskuuta 1995 ja päättyi 18. kesäkuuta 2001.


title: Oona Parviainen

text: Oona Parviainen (s. 5. syyskuuta 1977 Kuopio) on suomalainen jääkiekkoilija. Hän edustaa Espoo Bluesia. Pelipaikaltaan hän on keskushyökkääjä.


title: Oona Parviainen

text: Parviainen on edustanut Suomen naisten jääkiekkomaajoukkuetta Salt Lake Cityn 2002 ja Torinon 2006 talviolympialaisissa. Lisäksi hän on pelannut yksissä MM-kilpailuissa. Arvokisamitaleja hänellä ei ole. Kauden 2006–2007 loppuun mennessä hän on pelannut 64 maaottelua.


title: Oona Parviainen

text: Espoo Bluesin riveissä Parviainen on voittanut yhdeksän Suomen mestaruutta vuosina 2000–2005 ja 2007–2010.


title: Oona Parviainen

text: Nykyisin Parviainen toimii kiinteistönvälittäjänä ja yrittäjänä Rovaniemellä. Hän perusti Lapin Asuntopalvelut LKV OY yrityksen 1.8.2015.


Oona Parviainen


title: Satu Tuominen

text: Satu Tuominen (s. 19. marraskuuta 1985 Vantaa) on suomalainen jääkiekkoilija, pelipaikaltaan hyökkääjä. Hän edustaa Team Oriflame Kuortanetta.


title: Satu Tuominen

text: Tuominen on edustanut Suomen naisten jääkiekkomaajoukkuetta Torinon 2006 talviolympialaisissa sekä kolmissa MM-kilpailuissa. Vuosina 2004 ja 2009 hän saavutti MM-pronssia. Espoo Bluesin riveissä hän on voittanut seitsemän Suomen mestaruutta vuosina 2002–2005 ja 2007–2009.


title: Romandie

text: Romandie (ransk. "la Suisse romande", saks. "Romandie" tai "Welschland", ital. "Svizzera romanda") on Sveitsin ranskankielisestä osasta käytetty nimi. Se käsittää Geneven, Vaudin ja Neuchâtelin kantonit sekä ranskankieliset osat Bernin, Valais'n, Fribourgin ja Juran kantoneista. Romandien alueella asuu noin 23 % (vajaat 2 milj.) Sveitsin asukkaista.


title: Romandie

text: Romandie ei ole virallinen hallinnollinen alue vaan nimitystä käytetään ennen kaikkea ranskankielisen väestön yhteenkuuluvuuden lisäämiseksi. Nimeä käytti muun muassa ranskankielinen tv-kanava Télévision Suisse Romande sekä käyttää edelleen UCI World Tour -sarjaan kuuluva pyöräilykilpailu Tour de Romandie.


title: Saara Niemi

text: Saara Niemi (o.s. Tuominen, s. 1. tammikuuta 1986 Ylöjärvi) on suomalainen jääkiekkoilija, pelipaikaltaan hyökkääjä. Opiskeluaikanaan hän edusti yhdysvaltalaista University of Minnesota-Duluthia, Tuominen valmistui vuonna 2010.


title: Saara Niemi

text: Niemi on pelannut Torinon 2006 ja Vancouverin 2010 talviolympialaisissa sekä viisissä MM-kilpailuissa. Vancouverin olympialaisissa hän voitti pronssia ja MM-pronssia hän on saavuttanut vuosina 2004, 2008 ja 2009.


title: Saara Niemi

text: Hän pelasi Yhdysvalloissa University of Minnesota-Duluthin joukkueessa, ja toimi myös joukkueen kapteenina. Hän on voittanut yliopistomestaruuden 2008 ja 2010.


title: Saara Niemi

text: Kotimaassaan Niemi edusti Tampereen Ilvestä, jonka riveissä hän voitti Suomen mestaruuden vuonna 2006 ja hopeaa 2011 sekä Euroopan mestaruuden 2011.


title: Saara Niemi

text: Niemi toimii Suomen Jääkiekkoliiton eteläisen alueen tyttökiekon koulutus- ja kartoitusvastaavana. Kaudella 2012–2013 hän toimi tyttökiekon Tutor-valmentajana keskimaan alueella. Huhtikuussa 2015 helsinkiläinen Red Wings Hockey tiedotti palkanneensa Niemen tyttöjen valmennustiimiinsä. Marraskuussa 2015 Niemi teki väliaikaisen paluun kaukaloihin kun hän edusti helsinkiläistä Red Wings Hockeytä kuuden ottelun verran naisten Suomi-Sarjassa. Niemi teki 9+12 tehot ja istui kaksi 2 minuutin rangaistusta.


title: Saara Niemi

text: Seuraavalla kaudella Niemi jatkoi Red Wingsin riveissä ensin naisten Mestiksen karsinniossa viiden ottelun verran ja itse Mestiksessä 10 ottelun verran. Kymmenessä ottelussa hän sai kasaan tehot 16+10 ja istui kuusi jäähyminuuttia.


title: Saara Niemi

text: Syksyllä 2017 uutisoitiin Niemen lähtevän apuvalmentajaksi kiinalaisseura Kunlun Red Starsin naisjoukkueelle. Keväällä 2018 uutisoitiin Saara Niemen siirtyvän HIFK:n naisjaostoon kuuluvan Naisten Mestis-joukkueen päävalmentajaksi.


title: Nora Liikanen

text: Nora Liikanen (o.s. Tallus, s. 9. helmikuuta 1981 Kerava) on suomalainen jääkiekkoilija, pelipaikaltaan hyökkääjä. Hän pelasi kauden 2007–2008 Venäjällä Nižni Novgorodin SKIF-joukkueessa.


title: Nora Liikanen

text: Tallus on pelannut Torinon 2006 talviolympialaisissa sekä neljissä MM-kilpailuissa. MM-pronssia hän on saavuttanut vuosina 2004 ja 2008.


title: Nora Liikanen

text: Kotimaassaan Tallus edusti Itä-Helsingin Kiekkoa. Hän on pelannut myös Yhdysvalloissa University of Minnesota-Duluthin joukkueessa. Syksyllä 2007 hän siirtyi kolmen muun suomalaispelaajan kanssa Venäjälle Nižni Novgorodin SKIF:iin.


title: IHK

text: IHK voi tarkoittaa seuraavia:


title: Eveliina Similä

text: Eveliina Similä (s. 10. huhtikuuta 1978 Toijala) on suomalainen jääkiekkoilija. Hän oli pelipaikaltaan hyökkääjä.


title: Eveliina Similä

text: Similä pelasi Torinon 2006 talviolympialaisissa sekä kaksissa MM-kilpailuissa. MM-pronssia hän saavutti vuonna 2004. Hän pelasi Suomen naisten jääkiekkomaajoukkueessa 73 maaottelua.


title: Eveliina Similä

text: Kotimaassaan Similä edusti Tampereen Ilvestä, jossa hän voitti Suomen mestaruuden vuonna 2006. Kaudelle 2008-2009 Similä siirtyi HPK:hon. Koulutukseltaan hän on fysioterapeutti.


title: Zsófia Polgár

text: Zsófia Polgár (s. 2. marraskuuta 1974) on unkarilainen shakinpelaaja. Hänellä on FIDE:n kansainvälisen mestarin ja naissuurmestarin (WGM) arvot.


title: Zsófia Polgár

text: Budapestissa syntynyt juutalainen Polgár kuuluu tunnettuun shakkisukuun. Hän on László Polgárin tytär sekä Susan ja Judit Polgárin sisko.


title: Zsófia Polgár

text: Polgár meni vuonna 1999 naimisiin shakinpelaaja Yona Kosashvilin kanssa.


title: Mari Saarinen

text: Mari Susanna Saarinen (s. 30. heinäkuuta 1981 Kangasala) on suomalainen jääkiekkoilija ja jääkiekkovalmentaja.


title: Mari Saarinen

text: Hyökkääjänä pelannut Saarinen edusti koko uransa ajan Tampereen Ilvestä. Hän lopetti uransa vuonna 2012, mutta pelasi Ilveksessä vielä loppukaudesta 2014–2015 toimiessaan joukkueen apuvalmentajana. Hän voitti Suomen mestaruuden vuosina 2006 ja 2010. Lisäksi hän saavutti kuusi SM-hopeaa ja viisi pronssia. SM-sarjan runkosarjassa hän pelasi 315 ottelua tehopistein 158+180=338 ja pudotuspeleissä 100 ottelua tehopistein 29+28=57.


title: Mari Saarinen

text: Saarinen pelasi Torinon 2006 ja Vancouverin 2010 talviolympialaisissa sekä kuusissa MM-kilpailuissa. MM-pronssia hän on saavuttanut vuosina 2004, 2008 ja 2009. Vancouverissa 2010 hän saavutti olympiapronssia. Hän on pelannut Suomen naisten jääkiekkomaajoukkueessa yli sata maaottelua.


title: Mari Saarinen

text: Kaudella 2016–2017 Saarinen toimii Ilveksen päävalmentajana naisten SM-sarjassa.


title: Maija Hassinen-Sullanmaa

text: Maija Hassinen-Sullanmaa (o.s. Hassinen, s. 2. tammikuuta 1984 Hämeenlinna) on suomalainen jääkiekkomaalivahti. Hän edustaa Hämeenlinnan Pallokerhoa.


title: Maija Hassinen-Sullanmaa

text: Hassinen-Sullanmaa on pelannut Torinon 2006 talviolympialaisissa sekä kolmissa MM-kilpailuissa. MM-pronssia hän on saavuttanut vuosina 2008, 2009 ja 2011.


title: Maija Hassinen-Sullanmaa

text: Kotimaassaan Hassinen-Sullanmaa edustaa Hämeenlinnan Pallokerhoa. Hän voitti Suomen mestaruuden Tampereen Ilveksen riveissä vuonna 2006 ja HPK:ssa 2011.


title: Maija Hassinen-Sullanmaa

text: Hänen isänsä Jorma Hassinen on Hämeenlinnan Liikuntahallit Oy:n toimitusjohtaja.


title: The Opposition

text: The Opposition on John Deaconin 1965 perustama koululaisyhtye. Yhtye käytti uransa aikana myös nimiä The New Opposition ja Art. Yhtye tunnetaan suurimmaksi osaksi vain John Deaconin yhtyeenä ennen hänen liittymistään Queeniin, koska yhtyeen saavuttama menestys jäi vähäiseksi.


title: The Opposition

text: Yhtye perustettiin vuoden 1965 kesällä. Silloiset jäsenet olivat Nigel Bullen (rummut), Richard Young (laulu ja kitara), Clive Castledene (bassokitara) ja John Deacon (komppikitara).


title: The Opposition

text: Huhtikuussa 1966 basisti Clive Castledene jätti yhtyeen ja Deacon ryhtyi yhtyeen basistiksi. Samoihin aikoihin yhtye vaihtoi nimensä "The New opposition"iin, kuvatakseen valitsemaansa uutta linjaa. Kesällä 1966 yhtyeeseen liittyi kitaristi David Williams ja Richard Young vaihtoi soittimensa kitarasta kosketinsoittimiin. Syksyllä 1966 kokoonpanossa tapahtui jälleen muutoksia Ron Chesterin liittyessä yhtyeeseen uudeksi soolokitaristiksi. Entinen soolokitaristi David Williams jatkoi yhtyeessä komppikitaristina ja laulajana.


title: The Opposition

text:
Tammikuussa 1967 yhtye vaihtoi nimensä vanhaan The Oppositioniin. Saman vuoden huhtikuussa Peter ”Pedro” Bartholomew liittyi yhtyeeseen laulajaksi. Vuonna 1968 yhtye vaihtoi jälleen nimensä ja siitä tuli Art. Vuonna 1969 John Deacon jätti
yhtyeen lähtiessään opiskelemaan.


title: László Polgár

text: László Polgár (s. 1946) on unkarilainen shakkiopettaja ja -kirjailija. Hän on kuuluisten Polgárin sisarusten (Judit, Susan, Zsófia) isä.


title: László Polgár

text: Polgár päätti kasvattaa tyttäristään yhden alan erityisosaajia. Hänen mukaansa "nerot tehdään", sellaisiksi ei synnytä.


title: László Polgár

text: Vaikka Polgár ei itse ole menestynyt pelaajana, hän on shakin teoreettisen puolen asiantuntija. Hän on julkaissut useita aihetta koskevia kirjoja. Hän puhuu toisena kielenään esperantoa.


title: Susan Polgár

text: Zsuzsanna "Susan" Polgár (s. 19. huhtikuuta 1969 Budapest) on unkarilaissyntyinen shakin suurmestari ja shakin naisten maailmanmestari vuosilta 1996–1999.


title: Susan Polgár

text:
Unkarinjuutalainen Polgár syntyi Budapestissä 1969 ja sai sisariensa kanssa shakin ohella muun opetuksen koulun sijaan kotonaan, oppien muun muassa esperantoa. Korottui suurmestariksi 1991.
Vuonna 1994 Polgár muutti avioliiton jälkeen Yhdysvaltoihin, jossa on ollut aktiivinen shakkipromoottori, keskittyen erityisesti tyttöjen ja yleisesti nuorten shakinharrastuksen tukemiseen. Yhdysvalloissa hän myös alkoi käyttää etunimestään muotoa Susan. Hänet nimitettiin Yhdysvaltain Shakkiliiton USCF:n johtokunnan jäseneksi 26. heinäkuuta 2007.


title: Susan Polgár

text: Hänen isänsä on László Polgár ja hänen nuoremmat sisarensa ovat shakinpelaajat Zsófia ja Judit Polgár. Polgár on julkaissut useita shakkikirjoja.


title: Susan Polgár

text: Susan Polgar syntyi Budapestissä 19.huhtikuuta 1969. Hän löysi kolmevuotiaana vanhempiensa shakkilaudan ja nappulat ja innostui oudon näköisistä "nukeista". Nelivuotiaana Susan osallistui ensimmäiseen viralliseen turnaukseensa, jonka voitti tuloksella 10/10, mikä oli hämmästyttävää. Laszlo Polgar ymmärsi, että hänen tyttärestään voisi tulla huipputason pelaaja ja päätti ottaa tehtäväkseen auttaa tyttärensä kehitystä.


title: Satu Kiipeli

text: Satu Kiipeli (s. 24. joulukuuta 1980 Raahe) on suomalainen jääkiekkoilija, pelipaikaltaan puolustaja. Hän oli kaudella 2007–2008 Itä-Helsingin Kiekon pelaaja-valmentaja.


title: Satu Kiipeli

text: Kiipeli on pelannut Torinon 2006 talviolympialaisissa sekä kaksissa MM-kilpailuissa. Arvokisamitaleja hänellä ei ole. Kauden 2006–2007 loppuun mennessä hän on pelannut Suomen naisten jääkiekkomaajoukkueessa 79 maaottelua.


title: Satu Kiipeli

text: Kotimaassaan Kiipeli on edustanut Oulun Kärppiä ja Itä-Helsingin Kiekkoa. Hän on pelannut myös Yhdysvalloissa University of Minnesota-Duluthin joukkueessa.


title: Steven Anthony Lawrence

text: Steven Anthony Lawrence (s. 19. heinäkuuta 1990 Fresno, Kalifornia, Yhdysvallat) on yhdysvaltalainen näyttelijä. Hän on näytellyt urallaan monissa sarjoissa, muun muassa Buffy, vampyyrintappaja, Teho-osasto, Frasier, Sabrina, teininoita, sekä elokuvissa Katten, Levypallo, Pelkoa ja inhoa nappulaliigassa ja Villi tusina. Lawrence on pienikokoinen, ainoastaan 154-senttinen. Hän on voittanut vuonna 1996 alkaneella urallaan kaksi Young Artist Award -palkintoa.


title: Kati Kovalainen

text: Kati Kovalainen (s. 24. tammikuuta 1975 Leppävirta) on suomalainen jääkiekkoilija, pelipaikaltaan puolustaja. Hän pelasi kauden 2007–2008 Venäjällä Nižni Novgorodin SKIF-joukkueessa.


title: Kati Kovalainen

text: Kovalainen on pelannut Torinon 2006 talviolympialaisissa sekä kahdeksan kertaa MM-kilpailuissa ja kaksi kertaa MM-kisoja edeltäneissä EM-kilpailuissa. Hän voitti Euroopan mestaruuden vuonna 1995 ja on lisäksi saavuttanut viisi MM-pronssia ja yhden EM-pronssin. Suomen naisten jääkiekkomaajoukkueessa hän on pelannut yli 180 maaottelua.


title: Kati Kovalainen

text: Kotimaassaan Kovalainen on edustanut Kalevan Palloa, Espoo Bluesia ja Itä-Helsingin Kiekkoa. Suomen mestaruuden hän voitti Bluesin riveissä vuosina 1999 ja 2000. Syksyllä 2007 hän siirtyi kolmen muun suomalaispelaajan kanssa Venäjälle Nižni Novgorodin SKIF:iin.


title: Karoliina Rantamäki

text: Karoliina Rantamäki (s. 23. helmikuuta 1978 Espoo) on suomalainen jääkiekkoilija, pelipaikaltaan hyökkääjä. Hän saavutti keväällä 2008 toisena suomalaisnaisena 200 jääkiekkomaaottelun rajan. Hän on pelannut kaudesta 2007–2008 alkaen Venäjällä Nižni Novgorodin SKIF-joukkueessa.


title: Karoliina Rantamäki

text: Rantamäki on Emma Terhon ohella ainoa suomalainen naisjääkiekkoilija, joka on osallistunut viisiin olympialaisiin ja olleet voittamassa molempia Suomen naisten jääkiekkomaajoukkueen olympiamitaleita.. Naganossa 1998 ja Vancouverissa 2010 Suomi sai pronssia. MM-kilpailuissa Rantamäki on pelannut kaksitoista kertaa. MM-pronssia hän on saavuttanut kahdeksan kertaa, viimeksi Ruotsissa vuonna 2015. Keväällä 2008 hänestä tuli Sari Fiskin jälkeen toinen suomalaisnainen, joka on pelannut 200 jääkiekkomaaottelua. Rantamäki teki pronssiotteluissa jatkoajalla ratkaisumaalin 3–2 sekä Ruotsia vastaan Vancouverin talviolympialaisissa 2010 että Venäjää vastaan Sveitsin MM-kilpailuissa 2011.


title: Karoliina Rantamäki

text: Kotimaassaan Rantamäki on edustanut Kiekko-Espoota ja Espoo Bluesia. Hän on voittanut Suomen mestaruuden kahdeksan kertaa vuosina 1999–2005 ja 2007. Hän on naisten SM-sarjan historian eniten maaleja tehnyt ja tehopisteitä kerännyt pelaaja. Hänen tehopisteensä 338 ottelussa ovat 355+284=639. Syksyllä 2007 hän siirtyi kolmen muun suomalaispelaajan kanssa Venäjälle Nižni Novgorodin SKIF:iin. Hän voitti seurajoukkueiden Euroopan-mestaruuden HC SKIF Nižni Novgorodissa 2015.


title: Dig Dug

text: Dig Dug () on Namcon kolikkopeli, joka on julkaistu vuonna 1982.


title: Dig Dug

text: Pelin tarkoitus on tuhota maan alla asuvat hirviöt. Tämän voi tehdä joko pudottamalla kiviä hirviöiden päälle, tai ampumalla niitä ilmapumpulla, jolla ne saa räjähtämään. Hirviö ei sillä räjähdä heti, vaan pumpulla on pumpattava useita kertoja ja sen voi jättää kesken, jolloin hirviö alkaa tyhjentyä ja pelaaja pääsee pakoon sitä.


title: Dig Dug

text: Hirviöitä on kahta tyyppiä: Pookat ovat pyöreitä punaisia hirviöitä, joilla on keltaiset lasit. Fygarit ovat tultasyökseviä vihreitä lohikäärmeitä. Pelaajan hahmo on Dig Dug, sinivalkoiseen asuun pukeutunut sankari.


title: Dig Dug

text: Dig Dug kuolee jos Pooka saa hänet kiinni, hän osuu Frygarin liekkiin, tai jää ison kiven alle. Pelaaja saa pisteitä lähinnä tuhoamalla hirviöitä, ja hieman kaivamalla maata. Pisteitä saa sitä enemmän, mitä syvemmällä hirviöt saa tuhottua. Toisen kiven pudottua, keskelle ruutua ilmestyy hedelmä, josta saa lisäpisteitä.


title: Dig Dug

text: Viimeinen hirviö pyrkii pakenemaan ruudun vasemmasta yläkulmasta.


title: Boris Kustodijev

text: Boris Mihailovitš Kustodijev (; 7. maaliskuuta 1878 Astrahan – 28. toukokuuta 1927 Leningrad) oli venäläinen taidemaalari.


title: Boris Kustodijev

text: Kustodijev opiskeli alun alkaen teologisessa seminaarissa, kunnes hän vuosina 1896–1903 sai Pietarissa opetusta Ilja Repiniltä. Repin teki tiettäväksi toiveikkaan suhtautumisensa Kustodijevin tulevaisuuteen taidealalla.


title: Boris Kustodijev

text: Kustodijev matkusteli uransa aikana laajalti eri puolilla Eurooppaa. Maalaustöidensä ohella hän esimerkiksi kuvitti kirjoja. Hän oli fyysisesti heikko; hän sairasti tuberkuloosia ja vietti vuosia jalat halvaantuneina.


title: Boris Kustodijev

text: Ruumiillisista vaivoista huolimatta Kustodijev maalasi lukuisia teoksia, jotka kuvasivat iloisin sävyin tuon ajan Venäjää ja sen ihmisiä. Hän kuoli 49-vuotiaana.


title: Boris Kustodijev

text: Kustodijev liittyi Mir iskusstvan jäseneksi sitä uudelleen perustettaessa vuonna 1910 ja osallistui yhdistyksen näyttelyihin 1911–1918 ja 1922.


title: Thrilla in Manila

text: Thrilla in Manila () oli nyrkkeilyottelu, joka käytiin maailmanmestari Muhammad Alin ja haastaja Joe Frazierin välillä Araneta Coliseumilla Filippiinien pääkaupungissa Quezon Cityssä 1. lokakuuta 1975. Panoksena oli raskaansarjan maailmanmestaruus, ja samalla Ali ja Frazier kohtasivat kehässä kolmannen ja viimeisen kerran. Ottelun promoottorina toimi Don King.


title: Thrilla in Manila

text: Ennen kamppailua Ali solvasi vastustajaansa Frazieria sanomalla häntä ”gorillaksi” ja lukutaidottomaksi. Frazier otti jokaisen loukkauksen henkilökohtaisesti, eikä hänen tuntemansa viha Alia kohtaan koskaan laantunut.


title: Thrilla in Manila

text: Itse ottelua pidetään yleisesti yhtenä parhaista koskaan käydyistä nyrkkeilyotteluista. Ali hallitsi kamppailun alkua, mutta puolessa välissä Frazier otti ottelun haltuunsa. Kamppailun lähestyessä loppuaan Ali alkoi jälleen voittaa eriä nimiinsä ja sai Frazierin posket turpoamaan niin, että hän käytännössä sokeutui. Frazierin valmentaja Eddie Futch heitti pyyhkeen kehään 14. erän jälkeen, ja Muhammad Ali merkittiin voittajaksi teknisellä tyrmäyksellä.


title: Thrilla in Manila

text: Muhammad Ali menetti raskaansarjan maailmanmestaruutensa vuonna 1967 kieltäydyttyään osallistumasta Vietnamin sotaan. Joe Frazier ihaili maailmanmestarin vakaumusta ja yritti omalta osaltaan auttaa tätä saamaan nyrkkeilylisenssinsä takaisin. Hän myös lainasi Alille rahaa. Parin ensimmäinen kohtaaminen käytiin Madison Square Gardenissa vuonna 1971 ja se tunnetaan nimellä "Fight of the Century". Frazier oli jahdannut Alia jatkuvasti ympäri kehää ja pakottanut tämän lähiotteluun, joka ei ollut Alin vahvuus. 14. erässä Frazier iski Alin kanveesiin varmistaen näin selkeän pistevoiton. Hän oli ensimmäinen nyrkkeilijä, joka oli onnistunut voittamaan Alin. Myöhemmin Frazier menetti tittelinsä kovana iskijänä tunnetulle George Foremanille. Kun Ali ja Frazier kohtasivat myöhemmin toisen kerran, kamppailu päättyi Alin pistevoittoon 12. erän jälkeen. Ottelussa ratkaistiin haastaja maailmanmestari Foremanin seuraavaan otteluun, jossa Ali onnistui kukistamaan hänet teknisellä tyrmäyksellä kahdeksannessa erässä. Tämän jälkeen hän oli puolustanut mestaruuttaan kahdesti ennen kuin kohtasi Frazierin kolmannen kerran.


title: Thrilla in Manila

text: Alin ottelupalkkio oli 4,5 miljoonaa ja Frazierin 3,5 miljoonaa dollaria. Ottelupaikaksi promoottori Don King harkitsi pitkään Egyptin Kairossa sijainnutta Nasser-stadionia, mutta lopulta kamppailu päätettiin käydä Filippiineillä Manilassa Araneta Coliseumilla. Maan presidentti Ferdinand Marcos oli kampanjoinut merkittävästi ottelun puolesta, koska halusi kääntää huomion pois maansa sisäisestä kuohunnasta. Kun presidentin vaimolta Imelda Marcosilta kysyttiin vuosia myöhemmin, oliko Ferdinand Marcos maksanut lahjuksia ottelun saamiseksi maahansa, hän totesi väitteen perättömäksi.


title: Thrilla in Manila

text: Ali saapui Manilaan kaksi viikkoa ennen ottelua. Hänen lentoaan Havaijin Honolulusta Manilaan lykättiin tarkoituksenmukaisesti, jotta hän pääsisi saapumaan ottelupaikalle parhaaseen katseluaikaan. Maailmanmestarin saapumista oli seuraamassa tuhansia ihmisiä. Frazier taas saapui paikalle huomaamattomasti.


title: Thrilla in Manila

text: Ennen ottelua Ali pilkkasi Frazieria julkisesti lukutaidottomaksi ja ”gorillaksi”. Eräässä lehdistötilaisuudessa hän otti esiin mukanaan tuomansa kumisen gorilla-nuken ja hakkasi sitä havainnollistaakseen, kuinka ottelu tulee kulkemaan. Frazier otti jokaisen loukkauksen henkilökohtaisesti, sillä hänen lapsiaan kiusattiin niiden takia koulussa, ja jo aiemmissa otteluissa kukoistanut viha vastustajien välillä syveni. Haastajaa ärsytti erityisesti se, miten Alin herjaaminen vaikutti hänen lapsiinsa: "Katsokaa kauniita lapsiani. Kuinka minä voin olla gorilla?".


title: Thrilla in Manila

text: Frazier ei myöskään pitänyt Alin tavasta vetää kamppailuun mukaan asioita, jotka eivät siihen kuuluneet. Maailmanmestari myös tunkeutui haastajansa ensimmäisiin harjoituksiin häiritsemään tätä ja poseeraamaan kameroille.


title: Thrilla in Manila

text: Omituisin tempaus nähtiin, kun Ali ajoi autollaan Frazierin hotellin ohi, huusi hänelle solvauksiaan ja uhkasi leikkiaseella. Mikään lehti ei kuitenkaan kirjoittanut tapauksesta, koska toimittajia ei ollut paikalla. Frazier onkin tulkinnut Alin solvaukset ja tempaukset vain mestarin tavaksi peitellä omaa pelkoaan.


title: Thrilla in Manila

text: Ottelun näkyvyys vain kasvoi, kun presidentti Marcosin luona vieraillessaan Ali toi vastaanotolle mukanaan Veronica Porche -nimisen mallin, jonka Don King oli palkannut ottelun markkinointia varten. Presidentti luuli naista Alin vaimoksi ja sanoi hänen olevan kaunis. Ali ei edes yrittänyt korjata virhettä, joka päätyi sanomalehtien otsikoihin ympäri maailmaa. Kohun takia hän joutui järjestämään lehdistötilaisuuden, jossa hän sanoi olevansa vastuussa tyttöystävästään ainoastaan vaimolleen Belindalle eikä kenellekään muulle. Myöhemmin Belinda matkusti päiväksi Manilaan tapaamaan aviomiestään, ja monien lähteiden mukaan hän kävi Alin kimppuun. Frazierin leirissä uskottiin, että Alin ryhmä olisi kohun takia sekasorron partaalla, ja he päättivät vetäytyä julkisuudesta. Joe Frazier valmistautui otteluun Manilan ulkopuolella sijainneella harjoitussalillaan lähes askeettisissa oloissa. Riitely ei kuitenkaan häirinnyt Alia, vaan hän pystyi Belindan lähdettyä jälleen keskittymään otteluun, joka käytiin sovittuun aikaan.


title: Thrilla in Manila

text: Ottelu alkoi kello 10.45 Manilan aikaa. Sitä seurasi paikan päällä 28 000 ja television välityksellä arviolta 700 miljoonaa ihmistä.


title: Thrilla in Manila

text: Tuntia ennen kamppailua kukaan ei tiennyt, kuka toimisi ottelun kolmantena tuomarina. Don King oli tuonut paikalle kolme yhdysvaltalaista, mutta Frazierin valmentaja Eddie Futch, joka katsoi suojattinsa hävinneen tuomarin takia Alille parin toisessa kohtaamisessa, hylkäsi heidät kaikki. Kolmanneksi tuomariksi valittiinkin filippiiniläinen Carlos Padilla, joka ei puhunut englantia ja oli maassaan tunnetumpi elokuvanäyttelijänä. Filippiiniläisistä koostunut yleisö osoitti kuulutusten yhteydessä suosiotaan Frazierille ja poikkeuksellisesti buuasi Alille, koska heidän mielestään maailmanmestari oli toiminut kunniattomasti solvatessaan vastustajaansa.


title: Thrilla in Manila

text: Mestari Muhammad Ali aloitti ottelun tyylilleen poikkeuksellisesti asettumalla keskelle kehää ja jättämällä tanssimaisen liikehdintänsä pois. Muistelmissaan Ali on sanonut, ettei olisi ikinä jaksanut 15-eräistä kamppailua Frazieria vastaan, mikäli olisi liikkunut enemmän; hän sanoo myös, että hänen avustajanaan ottelussa toiminut Dick Sadler (George Foremanin entinen manageri) oli auttanut häntä nimenomaan voimaharjoituksissa, ja voimanyrkkeilyyn kuuluu vähempi liikkuminen. Haastaja Joe Frazier yritti hyökätä Alia kohti pää suojaamattomana ja otti monia iskuja kasvoihinsa. Toinen erä jatkui edellisen kaltaisena, mutta pelottomasti otellut haastaja ei jalkojensa huojumisesta huolimatta kaatunut kanveesiin.


title: Thrilla in Manila

text: Kolmannessa erässä Ali huojutti vastustajaansa kahdesti ja Frazier näytti siltä, kuin hän voisi kaatua kanveesiin hetkenä minä hyvänsä. Frazier oli tunnettu hitaasti lämpenevänä nyrkkeilijänä. Vähitellen hän onnistui pääsemään mukaan kamppailuun. Merkkejä tästä nähtiin jo neljännessä erässä, jossa Frazier onnistui yhä useammin pääsemään iskuetäisyydelle. Ali huomasi muutoksen ja alkoi erän lopussa nimitellä Frazieria "tyhmäksi äijäksi".


title: Thrilla in Manila

text: Kamppailun hallinta siirtyi Frazierille viidennessä erässä, jossa Ali juuttui omaan kulmaukseensa haastajan lyödessä hänen vartaloaan. Kuudennessa erässä Ali joutui todellisiin vaikeuksiin, kun Frazier pääsi lyömään häntä voimakkaalla vasemmalla koukullaan päähän. Kun Frazier sai kaksi puhdasta osumaa mestarin leukaan, katsomossa istunut hallitsijapari vaikutti hämmästyneeltä: Presidentti Marcos säpsähti ja hänen vaimonsa Imelda käänsi katseensa jalkoihinsa. Imelda on myöhemmin kommentoinut, ettei pystynyt katsomaan ottelua, kun pelkät iskujen äänetkin saivat hänet tuntemaan olonsa epämukavaksi.


title: Thrilla in Manila

text: Tämänkin jälkeen Frazierin hyökkäys jatkui, mutta seuranneet neljä erää olivat tasaisia. Kymmenennen ja yhdennentoista erän välisellä tauolla Ali sanoi valmentajalleen Angelo Dundeelle, ettei ollut koskaan käynyt yhtä lähellä kuolemaa. Yhdennessätoista erässä Frazier pakotti Alin kulmaansa ja iski häntä kasvoihin useita kertoja. 12. erän alkaessa Frazier johti kamppailua pienellä piste-erolla.


title: Thrilla in Manila

text: Tämän jälkeen Alin otteleminen muuttui ja hän sai ulottuvuuttaan hyödyntämällä kirjattua merkittäviä osumia Frazierin kasvoihin. Haastajan suusta vuosi verta ja hänen poskensa alkoivat turvota. 13. erässä Ali löi Frazieria useita kertoja iskusarjoillaan ja sai vastustajansa jälleen horjumaan. Frazier alkoi väsyä, eikä hänen iskuissaan enää ollut voimaa. Alin vasen koukku lennätti haastajan hammassuojan yleisön joukkoon erän aikana. 14. erässä Frazierin posket olivat voimakkaasti turvonneet, eikä hän enää nähnyt oikealla silmällään käytännössä mitään. Vain Frazier ja hänen valmentajansa Eddie Futch tiesivät, että haastajan vasemman silmän näkökyky oli entuudestaan heikko vuonna 1964 sattuneen harjoitusonnettomuuden takia, eli Frazier oli ottelun viimeiseksi jääneessä erässä käytännössä sokea. Kehätuomari joutui ohjaamaan hänet omaan kulmaukseensa erän lopuksi.


title: Thrilla in Manila

text: 14. erän päätyttyä Eddie Futch halusi keskeyttää ottelun. Frazier vastusti, mutta Futch oli tehnyt päätöksensä ja sanoi hänelle: "Se on ohi, eikä kukaan ikinä unohda, mitä teit tänään". Samaan aikaan toisessa nurkkauksessa Ali pyysi Angelo Dundeeta keskeyttämään ottelun. Dundee oli kuitenkin seurannut, mitä toisessa nurkassa tapahtui, ja päätti odottaa. Futch heitti pyyhkeen kehään, ja Ali merkittiin ottelun voittajaksi teknisellä tyrmäyksellä. Mestari nousi ylös kulmauksestaan juhliakseen voittoaan, mutta kaatui kuumuuden uuvuttamana avustajiensa käsivarsille.


title: Thrilla in Manila

text: Muistelmissaan Muhammad Ali on kertonut hänen ja Frazierin lyöneen keskenään miljoona dollaria vetoa ottelun voittajasta. Kun Ali myöhemmin ottelun jälkeisenä iltana oli illastamassa Filippiinien presidentin Ferdinand Marcosin kanssa, presidentti totesi Alilla ilmeisesti olevan saatavia perittävänä, johon maailmanmestari vastasi: ”Ei Joe ole minulle mitään velkaa. Enkä minä hänelle. Me olemme maksaneet toisillemme kaikki mahdolliset velat. Nyt ollaan sujut”. Hän myös pyysi ottelun jälkeen anteeksi Frazierilta tämän pojan Marvis Frazierin välityksellä: ”Sano isällesi, etten tarkoittanut sitä kaikkea, mitä hänestä sanoin. Isäsi on hitonmoinen mies. Itse en olisi kestänyt iskuja, joita hän kesti tänään.” Kun Marvis kertoi tästä isälleen, käski Joe Frazier Alin tulla kertomaan anteeksipyyntönsä hänelle kasvotusten.


title: Thrilla in Manila

text: Alin ottelun jälkeen antamat kommentit Frazierista on tulkittu sovinnonteoksi. Hän esimerkiksi sanoi Frazieria ”maailman parhaaksi nyrkkeilijäksi minun jälkeeni” ja myönsi, ettei olisi pystynyt saavutuksiinsa ilman häntä Vielä vuonna 2001 "New York Timesille" antamassaan haastattelussa Ali sanoi ennen ottelua heittämiensä herjojen olleen vain osa ottelun markkinointia. Frazierin kuoleman jälkeen Ali sanoi tiedotusvälineille maailman menettäneen loistavan mestarin, jota hän muistelee kunnioittaen ja ihaillen.


title: Thrilla in Manila

text: Joe Frazier oli katkera ja syytti tappiostaan Eddie Futchia, jonka kanssa hän ei halunnut olla enää missään tekemisissä. Frazier on sanonut olleensa valmis ottelemaan viimeisen erän vaikka kuoleman uhalla. Hän on myöhemmin luonnehtinut suhtautumistaan Aliin: ”En pidä hänestä, mutta se minun on sanottava, että kehässä hän oli todellinen mies.” Frazier vertasi ottelijoita gladiaattoreihin: "Minä en pyytänyt palveluksia häneltä, eikä hän minulta." Frazierin pitkään kasvanut ja "Thrilla in Manilassa" purkautunut viha Alia kohtaan ei laantunut vuosienkaan jälkeen. Vielä vuonna 1996, kun Ali sytytti Atlantan olympiatulen, ilmaisi Frazier halunsa työntää Ali tuleen.


title: Thrilla in Manila

text: "Thrilla in Manilaa" on sanottu kaikkien aikojen suurimmaksi nyrkkeilyotteluksi: arvostettu nyrkkeilyaiheinen aikakauslehti "The Ring" nimesi ottelun Vuoden otteluksi ja se sijoittui ensimmäiseksi "Time"-lehden listauksessa kymmenestä parhaasta nyrkkeilyottelusta kautta aikojen. ESPN-urheilukanava on arvioinut Alin ja Frazierin lajeista riippumattomalla listallaan kaikkien aikojen toiseksi parhaimmiksi vihollisiksi ja mainitsi perusteluissaan Alin "Thrilla in Manilassa" vieneen verbaalisen hyökkäyksensä Frazieria vastaan niin pitkälle, että se aiheuttaa hänelle ongelmia vielä tänäkin päivänä. Vuonna 2001 ilmestyi "Sports Illustratedissa" työskennelleen ja ottelusta vuonna 1975 kirjoittaneen toimittaja Mark Kramin kirjoittama "Ghosts of Manila" -kirja, jossa hän kuvasi päättäväisesti otellutta haastaja Joe Frazieria kamppailun moraaliseksi voittajaksi.


title: Thrilla in Manila

text: Muhammad Alin ura jatkui ottelun jälkeen vielä neljä vuotta, vaikka hän kertoikin "Thrillan" jälkeen pidetyssä lehdistötilaisuudessa haluavansa jäädä eläkkeelle, koska kamppailemisesta oli tullut liian kivuliasta. Myös Alin pitkäaikainen lääkäri Ferdie Pacheco olisi halunnut ottelijansa lopettavan uransa tähän kamppailuun. Sen sijaan tappion kärsinyt Joe Frazier päätti lopettaa uransa. Vaikka hän palasikin kehään vielä kahdesti 1980-luvun alussa, jäi "Thrilla in Manila" hänen viimeiseksi ottelukseen maailmanmestaruustasolla. Joe Frazierin poika Marvis Frazier aloitti oman uransa ammattinyrkkeilijänä 1980-luvulla ja on sanonut yhdeksi syyksi sen, että hän halusi "Thrilla in Manilan" nähtyään vain "palauttaa mestaruuden perheeseen".


title: Robert Delaunay

text: Robert Delaunay (12. huhtikuuta 1885 – 25. lokakuuta 1941) oli ranskalainen taidemaalari. Hän lukeutui orfismi-nimisen tyylisuuntauksen merkkinimiin, mutta kuului myös saksalaiseen Der Blaue Reiter -taiteilijaryhmään.


title: Robert Delaunay

text: Delaunay oli naimisissa taidemaalari Sonia Delaunayn kanssa. Parin poika oli jazzpersoona Charles Delaunay. Perhe asui ensimmäisen maailmansodan vuosina Iberian niemimaalla.


title: Robert Delaunay

text: Delaunay kuoli Montpellier’ssa 56-vuotiaana. Hänen maalauksiaan on edelleen nähtävillä julkisissa kokoelmissa eri puolilla maailmaa.


title: Sonia Delaunay

text: Sonia Delaunay (o.s. "Terk") eli Sonia Delaunay-Terk (); 14. marraskuuta 1885 – 5. joulukuuta 1979) oli syntyjään ukrainalainen, Ranskassa vaikuttanut taidemaalari. Hän kuuluu 1900-luvun merkittävimpiin naistaiteilijoihin. Delaunay opiskeli Pietarissa, Karlsruhen Kuvataideakatemiassa Saksassa ja l'Académie de la Palette'ssa Pariisin Montmartrella Ranskassa.


title: Sonia Delaunay

text: Delaunay kuului puolisonsa Robert Delaunayn kanssa abstraktin taiteen edelläkävijöihin. He maalasivat kirkkaiden värien keskinäisiä merkityksiä harmonisesti korostavia abstrakteja ja lyyrisiä sommitelmia, joiden tyyliä on kutsuttu kubistiseksi orfismiksi.


title: Sonia Delaunay

text: Jazzpersoona Charles Delaunay oli parin poika. Perhe asui ensimmäisen maailmansodan vuosina Iberian niemimaalla.


title: Sonia Delaunay

text: Vuonna 1963 Sonia Delaney lahjoitti viisikymmentäkahdeksan omaa ja neljäkymmentä miehensä työtä Pariisin nykytaiteen museoon. Hän on ensimmäinen nainen, joka töitä on ollut esillä Louvren näyttelyssä jo taiteilijan elinaikana.


title: Sonia Delaunay

text: Delaunay sai vuonna 1975 nimityksen Kunnialegioonan upseeriksi. Hän oli kuollessaan 94-vuotias.


title: NMBS/SNCB

text: NMBS () tai SNCB () on Belgian valtiollinen rautatieyhtiö. Se on perustettu vuonna 1926. Vuonna 2005 yhtiö jaettiin kolmeen osaan: Infrabeliin, joka ylläpitää rautateitä ja liikennekapasiteettia, itse liikennöitsijään NMBS/SNCB:hen ja molempia hallinnoivaan NMBS/SNCB-Holdingiin. Pääasiallinen syy sille oli tulevaisuudessa tapahtuvan rautatieliikenteen kilpailuttamisen jouduttaminen. Useat tavaraliikennöitsijät ovat sen jälkeen saaneet liikennöintiluvat maan rataverkolle.


title: NMBS/SNCB

text: Vuonna 2004 NMBS/SNCB kuljetti 178,4 miljoonaa matkustajaa.


title: NMBS/SNCB

text: Rataverkon pituus on 3 536 kilometriä, josta 2 950 km on sähköistetty. Verkkoon kuuluu myös kaksi valmista sekä kaksi rakenteilla olevaa 300 km/h nopeudet sallivaa suurnopeusrataa.


title: NMBS/SNCB

text: NMBS/SNCB julkaisee vuosittain henkilöliikenteen aikataulukirjan, joka sisältää aikataulutiedot kaikista kyseisen aikataulukauden kuluessa Belgiassa liikennöitävistä henkilöliikennejunista. Liikenteenharjoittaja ei omilla internet-sivuillaan anna tietoja kyseisen aikataulukirjan olemassaolosta tai saatavuudesta. Aikataulukirjan voi kuitenkin ostaa NMBS/SNCB:n lipunmyynti- tai asiakaspalvelutoimipisteestä, mikäli myyntikappaleita on toimipisteessä vielä jäljellä. NMBS/SNCB on eräs harvoista eurooppalaisista rautatieliikenneoperaattoreista, joka yhä julkaisee henkilöliikenteen kootun aikataulukirjan paperimuodossa.


title: NMBS/SNCB

text: Belgian rautateillä liikennöitävien henkilöjunien kulloinkin voimassa olevat aikataulut, sekä ajantasainen liikennetilanne, esitetään kattavasti sivustolla railtime.be. Sivustoa ylläpitää Infrabel, Belgian rautatieinfrastruktuuria ylläpitävä yritys.


title: Gassendi (Kuun kraatteri)

text: Gassendi on suuri kraatteri Kuussa Mare Humorumin pohjoislaidalla. Kraatteri on suurilta osin jähmettyneen laavan täyttämä, vain reuna ja keskushuippu näkyvät. Kraatterin läpimitta on 111,39 km, syvyys 1,9 km. Kraatterin reunavalli on 250 m - 2,5 km:n korkeudessa pinnasta.


title: Gassendi (Kuun kraatteri)

text: Kraatterin pohjoislaidalla on Gassendi A-satelliittikraatteri, joka rikkoo reunavallin ja on läpimitaltaan 33 km. Kraatterin pohjalla on "rillejä", romahtaneita laavatunneleita nimeltä "Rimae Gassendi".


title: Gassendi (Kuun kraatteri)

text: Kraatterin koordinaatit ovat 17,5° S, 39,9° W.


title: Mikko Vuorela

text: Mikko Vuorela (8. marraskuuta 1967 Lohja) on uransa lopettanut suomalainen jalkapalloerotuomari.


title: Mikko Vuorela

text: Vuorela aloitti erotuomariuransa vuonna 1986 ja tuomitsi ensimmäisen Veikkausliigaottelunsa kaudella 1994. Hän on myös ollut yli sata kertaa kansainvälisissä erotuomaritehtävissä vuosina 1995–2007.


title: Mikko Vuorela

text: Vuorela piti hallussaan eniten pääsarja- ja Veikkausliigaotteluita tuominneen erotuomarin titteliä. Hän siirtyi yksin kärkeen kaudella 2007 pelatun FC Honka–TPS -ottelun myötä, jota ennen hän oli jakanut kärkisijan Martti Hirviniemen kanssa. Kaudella 2011 Jouni Hyytiä otti kärkisijan itselleen.


title: Mikko Vuorela

text: Kansainvälisen uransa Vuorela päätti 17. lokakuuta 2007 Dublinissa pelattuun EM-karsintaotteluun Irlanti–Kypros.


title: Mikko Vuorela

text: Erotuomariuransa Vuorela päätti kauden 2008 päätteeksi otteluun Haka–HJK, joka oli Vuorelan 220:s Veikkausliigan ottelu.


Jääkiekon maailmanmestaruuskilpailut 2009 olivat 73. miesten MM-kilpailut. Kisat pelattiin Sveitsissä 24. huhtikuuta - 10. toukokuuta 2009. Kisakaupunkeina toimivat Sveitsin pääkaupunki Bern ja Zürichin esikaupunki Kloten. Alkulohkot A ja D pelattiin Klotenissa, lohkot B ja C Bernissä. Suomi pelasi D-lohkossa Tšekin, Norjan ja Tanskan kanssa. Bernin jäähallissa yleisöpaikkoja on 16 789 ja Klotenin jäähallissa 7561. Alku- ja välisarjan pelit pelattiin Bernissä ja Klotenissa, pudotuspelit ja mitaliottelut Bernissä. Sveitsi järjesti kisat kymmenennen kerran. Edelliset kerrat olivat olleet vuosina 1928, 1935, 1939, 1948, 1953, 1961, 1971, 1990 ja 1998.


title: Jääkiekon maailmanmestaruuskilpailut 2009

text: Unkari pelasi jääkiekon MM-kisojen korkeimmalla sarjatasolla ensimmäistä kertaa 70 vuoteen. Edellisen kerran joukkue pelasi huipputasolla vuonna 1939, jolloin kisat käytiin myös Sveitsissä. Muutamasta tiukasta ottelusta huolimatta joukkue putosi takaisin 1. divisioonaan saamatta ainuttakaan pistettä. Kuten vuotta aiemmin, myös tällä kertaa Venäjä vei maailmanmestaruuden voittamalla loppuottelussa Kanadan. Lopputulos oli nyt 2–1. Venäjä ei hävinnyt turnauksessa ainuttakaan ottelua.


text: Joukkueet oli arvottu neljään alkulohkoon. Kussakin lohkossa jokainen joukkue kohtasi toisensa kerran. Otteluja kertyi siis joukkuetta kohden kolme, koko lohkossa yhteensä kuusi. Ottelut eivät voineet päättyä tasapeliin. Joukkue sai suoraan varsinaisella peliajalla voittamisesta kolme sarjapistettä. Mikäli peli oli varsinaisen peliajan jälkeen tasan, kumpikin joukkue sai aluksi yhden pisteen, ja pelattiin 5 minuutin jatkoaika neljällä kenttäpelaajalla neljää vastaan. Jos jatkoaikakin päättyi tasan, voittaja ratkaistiin rangaistuslaukauksilla. Jatkoajalla tai rangaistuslaukauksilla voittanut joukkue sai vielä toisen sarjapisteen.


text:
Sarjataulukko
Ottelut


text: Sarjataulukko


text: Ottelut


text: Välisarjaan eteni kustakin alkulohkosta kolme parasta joukkuetta. Välisarjassa joukkueet jaettiin kahteen lohkoon. Lohkossa E pelasivat B- ja C-lohkojen kolme parasta, lohkossa F olivat A- ja D-lohkojen kolme parasta. Alkusarjassa toisiaan vastaan pelanneet joukkueet eivät kohdanneet enää välisarjassa. Niiden alkusarjassa pelaamat keskinäiset ottelut laskettiin kuitenkin mukaan. Näin kullekin maalle tuli pelattavaksi kolme ottelua. Alkulohkossaan viimeiseksi jääneet joukkueet joutuivat pelaamaan keskenään lohkoon G paikastaan seuraavan vuoden kisoissa.


text: Putoamissarjassa oli paljon keskustelua herättänyt kummallisuus: seuraavien kisojen isäntämaana Saksa ei voinut itse pudota, mutta kuitenkin sitä vastaan pelatut ottelut olisivat voineet vaikuttaa muiden maiden keskinäiseen järjestykseen. Jos Saksa olisi jäänyt lohkon viimeiseksi, kaksi joukkuetta sen edeltä olisi pudonnut.


text: Pääsarja


text: Maalivahdit, jotka ovat pelanneet 40% joukkueensa peleistä.


Jääkiekon maailmanmestaruuskilpailut 2010 olivat 74. miesten MM-kilpailut. Turnaus pelattiin Saksassa 7.–23. toukokuuta 2010. Kisakaupunkeina toimivat Köln ja Mannheim. Lisäksi kisojen avausottelu pelattiin Gelsenkirchenissä, jalkapallojoukkue Schalke 04:n kotistadionilla, Veltins-Arenalla. Mestaruuden voitti Tšekki, joka kukisti loppuottelussa kaksi edellistä mestaruutta voittaneen Venäjän. Pronssia sai Ruotsi. Suomi hävisi puolivälierissä mestaruuden voittaneelle Tšekille rangaistuslaukauskilpailun jälkeen.


title: Jääkiekon maailmanmestaruuskilpailut 2010

text: Pelijärjestelmä oli sama kuin yhdeksänä aiempana vuonna; ensin pelattiin neljässä alkulohkossa, joiden kolme parasta jatkoivat jatkolohkoihin E ja F, lohkojen huonoimmat joutuivat putoamislohkoon G. Molempien jatkolohkojen neljä parasta pelasivat puolivälierät, joiden voittajat jatkoivat välieriin. Välierien häviäjät pelasivat pronssiottelun ja voittajat loppuottelun.


text: Saksan ja Yhdysvaltojen välisessä avausottelussa syntyi uusi maailmanennätys, kun paikalla oli 77 803 katsojaa.


text: Lohkot määräytyivät vuoden 2009 maailmanrankingin mukaan.


text: Joukkueet pelasivat yksinkertaisen alkusarjan, jolloin kullekin joukkueelle kertyi kolme ottelua. Lohkojen kolme parasta jatkoivat välisarjaan. Tilanteissa, joissa pisteet menivät tasan, joukkueiden välisen paremmuuden määrää joukkueiden keskinäisen ottelun tulos.


text: Ottelut


text: Välisarjaan eteni kustakin alkulohkosta kolme parasta joukkuetta. Välisarjassa joukkueet jaettiin kahteen lohkoon. Lohkossa E pelasivat A- ja D-lohkojen kolme parasta, lohkossa F olivat B- ja C-lohkojen kolme parasta. Alkusarjassa toisiaan vastaan pelanneet joukkueet eivät kohdanneet enää välisarjassa. Niiden alkusarjassa pelaamat keskinäiset ottelut laskettiin kuitenkin mukaan. Näin kullekin maalle tuli välisarjassa pelattavaksi kolme ottelua. Alkulohkossaan viimeiseksi jääneet joukkueet joutuivat pelaamaan keskenään lohkoon G paikastaan seuraavan vuoden kisoissa.


text:
Sarjataulukko
Ottelut


text:
Pääsarja
Italia ja Kazakstan putosivat 1. divisioonaan. Armenian tulos 3.divisioonassa on mitätöity, koska sen maajoukkue on toistuvasti käyttänyt pelaajia, joilla ei olisi edustusoikeutta.


Jääkiekon maailmanmestaruuskilpailut 2011 olivat järjestyksessään 75. miesten jääkiekon maailmanmestaruuskilpailut. Kisojen isäntämaana toimi Slovakia, ja kisojen ajankohta oli 29. huhtikuuta – 15. toukokuuta 2011. Kisojen ottelut pelattiin Bratislavan Orange Arenalla ja Košicen Steel Arénalla. Turnauksen ensimmäinen ottelu pelattiin Saksan ja Venäjän välillä. Suomen joukkueen osalta turnaustapahtuma alkoi 30. huhtikuuta, kun se kohtasi avausottelussaan Tanskan. Turnauksen loppuottelussa Suomi voitti Ruotsin maalein 6–1 ja voitti historiansa toisen maailmanmestaruuden. Edellisen maailmanmestaruutensa Suomen jääkiekkomaajoukkue voitti niin ikään Ruotsia vastaan vuonna 1995, pari maalia pienemmin lukemin: 4–1.


title: Jääkiekon maailmanmestaruuskilpailut 2011

text: Tšekki voitti tapahtumarikkaassa pronssiottelussa Venäjän maalein 7–4 ja sai pronssia. Maailmanmestaruutta puolustanut Tšekki oli ennen välieriä voittanut kaikki ottelunsa, myös lohko-ottelunsa Suomea vastaan, mutta Ruotsi oli välierissä vahvempi ja Tšekki hävisi sen maalein 2–5. Tämä välierätappio jäikin Tšekin ainoaksi tappioksi.


text: Vuodeksi 2011 jääkiekon A-sarjaan olivat nousseet Itävalta ja Slovenia, jotka putosivat takaisin 1. divisioonaan seuraavaksi vuodeksi. Slovakia järjesti kilpailut ensimmäistä kertaa itsenäisenä valtiona. Tšekkoslovakian aikana MM-kilpailujen otteluita pelattiin Bratislavassa kaksi kertaa: vuosina 1959 ja 1992. Kilpailut olivat toistaiseksi viimeiset joiden tuotannosta vastasi YLE. YLE aloitti MM-kisalähetykset vuonna 1995, niin ikään samana vuonna kun Suomi voitti ensimmäisen maailmanmestaruuden. Seuraavan kuuden vuoden kisojen televisiointioikeudet ovat MTV Oy:llä. Samalla useimmat ottelut esitettiin vain maksullisilla kanavilla, mutta Suomen ottelut, semifinaalit ja finaalit nähtiin MTV3-kanavalla tai muilla vapaasti katsottavilla kanavilla.


text: Kisojen tunnuskappale oli Kristinan esittämä ""Life Is A Game"" ja kisojen maskotti oli nimeltään Goooly.


text: Joukkueet pelasivat yksinkertaisen alkusarjan, jossa kullekin joukkueelle kertyi kolme ottelua. Kunkin lohkon kolme parasta jatkoi välisarjaan ja neljäs joutui putoamissarjaan.


text: Varsinaisella peliajalla voitetusta ottelusta joukkue sai kolme sarjapistettä, varsinaisella peliajalla hävitystä ottelusta nolla pistettä ja jatkoajalle päätyneestä ottelusta yhden pisteen. Ottelun jatkoajalla tai rangaistuslaukauskilpailussa voittanut joukkue sai vielä yhden lisäpisteen. Ottelu ei voinut päättyä tasapeliin, vaan sitä jatkettiin niin kauan, että voittaja saatiin selville. Sarjan lopussa joukkueiden välisen paremmuuden ratkaisivat kunkin joukkueen saavuttamat sarjapisteet.


text: Tilanteessa, jossa kaksi joukkuetta päätyi sarjan lopussa tasapisteisiin, näiden joukkueiden välisen paremmuuden määräsi niiden keskinäinen ottelu.


text: Jos tasapisteissä olevia joukkueita oli kolme tai useampia, näiden keskinäisistä otteluista muodostettiin sarja, jonka sarjapisteet ratkaisivat näiden joukkueiden keskinäisen paremmuuden. Jos näistä joukkueista kaikki tai osa oli edelleen tasoissa, näiden keskinäisen paremmuuden ratkaisi ensisijaisesti kunkin joukkueen tässä keskinäisessä sarjassa saavuttama maaliero ja sen jälkeen tarvittaessa joukkueen tekemät maalit.


text: Jos näistä joukkueista kaksi oli tämän jälkeen edelleen tasoissa, ratkaisi paremmuuden keskinäinen ottelu. Jos tasoissa oli joukkueista vähintään kolme, mutta ei kaikki, muodostettiin niistä edelleen pienempi ryhmä, jonka keskinäiset ottelut laskettiin edellä mainitulla tavalla sarjaksi. Näin jatkettiin tarvittaessa niin moneen kertaan, että kaikkien joukkueiden keskinäinen paremmuus saatiin selville.


text: Jos näistä joukkueista vähintään kolme oli tämänkin jälkeen edelleen tasoissa, verrattiin ryhmän kunkin joukkueen ottelua lähimmäksi paremmin sijoittunutta muuta joukkuetta vastaan. Tässä vertailussa ryhmän keskinäisen paremmuuden ratkaisivat ensiksi tuota ulkopuolista joukkuetta vastaan saavutetut sarjapisteet, sitten maaliero ja tehdyt maalit.


text: Jos ryhmässä vähintään kolme joukkuetta oli edelleen tasoissa, tehtiin vastaava vertailu kunkin joukkueen ottelusta seuraavaksi lähimmäksi paremmin sijoittunutta ryhmän ulkopuolista joukkuetta vastaan. Näin jatkettiin tarvittaessa niin moneen kertaan, että kaikkien joukkueiden keskinäinen paremmuus saatiin selville.


text: Jos ryhmässä edelleenkin oli vähintään kolme joukkuetta tasoissa, ratkaisi niiden keskinäisen paremmuuden sijoitus IIHF:n edellisvuoden maailmanrankingissa.


text:
Alkulohkot määräytyivät vuoden 2010 maailmanrankingin perusteella seuraaviksi:
Sarjataulukko
Ottelut


text:
Sarjataulukko
Ottelut


text: Sarjataulukko


text: Ottelut


text: Välisarjaan eteni kustakin alkulohkosta kolme parasta joukkuetta. Välisarjassa joukkueet jaettiin kahteen lohkoon. Lohkossa E pelasivat A- ja D-lohkojen kolme parasta, lohkossa F pelasivat B- ja C-lohkojen kolme parasta. Alkusarjassa toisiaan vastaan pelanneet joukkueet eivät kohdanneet enää välisarjassa, mutta niiden keskinäiset alkusarjan ottelut laskettiin mukaan välisarjan tuloksiin.


text:
Pääsarja
Itävalta ja Slovenia tippuivat 1. divisioonaan ja pääsarjaan nousivat Italia ja Kazakstan.


text: IIHF valitsi 16 päätuomaria ja 16 linjatuomaria viheltämään Slovakian maailmanmestaruuskilpailuissa. He olivat:


title: Ihanat naiset rannalla / Tuliportaat

text: Ihanat naiset rannalla / Tuliportaat on Yarin albumi vuodelta 1998. Se sisältää score-musiikkia elokuvasta "Ihanat naiset rannalla" ja TV-sarjasta "Tuliportaat".


title: Ihanat naiset rannalla / Tuliportaat

text: Kaikki kappaleet säveltänyt ja sovittanut Yari, ellei toisin mainittu.


title: Battle Royale (manga)

text: Battle Royale () on Kōshun Takamin ja Masayuki Taguchin tekemä 15-osainen mangasarja. Manga perustuu Takamin vuonna 1999 julkaistuun "Battle Royale" -kirjaan. Mangan julkaisi Japanissa Akita shoten, ja sen on julkaissut englanniksi Tokyopop. Manga on paljon seksuaalisempi ja väkivaltaisempi kuin kirja tai sen pohjalta tehty elokuva "Battle Royale" (2000). Hitoshi Tomizawa on tehnyt mangalle jatko-osan "", joka perustuu elokuvan jatko-osaan "" (2003).


Rund um den Finanzplatz Eschborn–Frankfurt on UCI World Tour -sarjaan kuuluva maantiepyöräilyn klassikkokilpailu, joka käydään vappupäivänä Eschbornin ja Frankfurtin ympäristössä. Lähtöpaikka on Eschbornissa ja maali Frankfurtissa. Vuosina 2009–2010 kilpailun nimi oli Eschborn–Frankfurt City Loop.


title: Rund um den Finanzplatz Eschborn–Frankfurt

text: Kilpailu tunnettiin vuoteen 2008 saakka nimellä Rund um den Henninger Turm (myös Frankfurt Grand Prix). Kilpailun lähtö- ja maalipaikka oli Henninger Turm -pilvenpiirtäjän läheisyydessä. Kilpailureitti kierteli kaupungin länsipuolella Taunus-vuoristossa. Kilpailun perinteikkäitä nousuja ovat olleet muun muassa "Ruppershain", "Feldberg" sekä "Mammolshain", jonka jyrkkyys on pahimmillaan 26 %.


text: Rund um den Henninger Turm järjestettiin ensimmäisen kerran vuonna 1962. Kilpailun on voittanut useimmin Alexander Kristoff, neljä kertaa. Erik Zabel on voittanut kolmesti, viisi ajajaa on saavuttanut kaksi voittoa.


text: Kilpailun järjestäjä Bernd Moos ilmoitti marraskuussa 2007, että Henninger Bräu AG lopettaa kilpailun sponsoroinnin vuoden 2008 jälkeen. Uudeksi sponsoriksi tulivat Eschbornin ja Frankfurtin kaupungit.


text: Vuoden 2015 kilpailu peruttiin poliisin pidätettyä kilpailua edeltäneenä päivänä alueelta mahdollisesti terrori-iskua suunnitelleen pariskunnan.


text: Kilpailu on kuulunut vuodesta 2017 lähtien UCI World Tour -sarjaan.


title: Sara La Fountain

text: Sara La Fountain (oik. Saara Kuronen, s. 22. huhtikuuta 1981, Santa Barbara, Yhdysvallat) on suomalainen ruokakolumnisti, -kirjailija ja televisiojuontaja. Hänen isänsä on amerikanranskalainen ja äiti suomalainen.


title: Sara La Fountain

text: La Fountainin ensimmäinen ruokaohjelma, "à la Sara", alkoi MTV3:lla syksyllä 2005. Hänen samanniminen keittokirjansa ilmestyi lokakuussa 2005. Toukokuussa 2006 kirja valittiin voittajaksi "Gourmand World Cookbook Award" -kilpailussa uuden tulokkaan luokassa.


title: Sara La Fountain

text: Keväällä 2008 alkoi Suomessa MTV3:lla esitettävä, kansainväliseen levitykseen tehty ruokaohjelma "Täydellinen päivä", jossa ruokaa laittaa La Fountainin lisäksi kolme muuta tunnettua pohjoismaista kokkia. Vuonna 2014 hän esiintyi "24Kitchen"-televisiosarjassa.


title: Sara La Fountain

text: La Fountain on opiskellut New Yorkissa Culinary Institute of Americassa (CIA).


title: Sara La Fountain

text: Sara La Fountainin oli kihloissa ohjaaja Antti J. Jokisen kanssa. Pariskunnalla oli koti sekä Suomessa että Yhdysvalloissa. He erosivat lokakuussa 2011.


title: Sara La Fountain

text: Marraskuussa 2016 La Fountain valittiin Suomen kuumimmaksi naiseksi hyvin aktiivisella Futisforum2-sivustolla. Kyseessä oli moniosainen äänestys, jossa alkujaan oli mukana jopa 300 suomalaiskaunotarta. Finaalissa tittelistä kisasi lopulta kahdeksan naista, joiden joukosta Sara La Fountain nappasi ykkössijan peräti 21,5 prosentilla äänistä. Asiasta uutisoi muun muassa Ilta-Sanomat. Myös La Fountain itse reagoi valintaansa sen tultua julki.


title: Sara La Fountain

text: Keväällä 2010 La Fountain valittiin yhdysvaltalaisen veitsi- ja teräasearvosteluja keräävän blogisivuston järjestämässä äänestyksessä maailman viidenneksi seksikkäimmäksi julkkiskokiksi.


title: Timo Rauhala

text: Timo Rauhala on golfvalmentaja, joka valmentaa esimerkiksi Mikko Ilosta ja Minea Blomqvistia.


title: Kim Swoo-geun

text: Kim Swoo-geun (; 20. helmikuuta 1931 – 14. kesäkuuta 1986) oli eteläkorealainen arkkitehti.


title: Kim Swoo-geun

text: Kim Swoo-geun suunnitteli Souliin muiden muassa olympiastadionin ja Yhdysvaltain-suurlähetystön. Hänen töidensä joukossa on myös useampia museoita ja kirkkoja.


title: Kim Swoo-geun

text: Arkkitehti oli myös tunnettu korealaisen kulttuurin tukija. Hän kuoli maksasyöpään 55-vuotiaana.


title: Bob Schiller

text: Robert Achille Schiller (8. marraskuuta 1918 San Francisco, Kalifornia – 10. lokakuuta 2017 Los Angeles, Kalifornia) oli yhdysvaltalainen käsikirjoittaja ja tuottaja. Hän sai kaksi Emmy-palkintoa (1971 ja 1978) ja oli ehdolla palkinnon saajaksi myös vuosina 1956, 1972 ja 1979. Lisäksi Schiller voitti Laurel Awardin kahdesti (1974 ja 1988) ja oli ehdolla vuosina 1960 ja 1979.


title: Bob Schiller

text: Myönnetyt Emmyt tulivat ansioista televisiosarjoissa "The Flip Wilson Show" ja "Perhe on pahin".


title: Daniel Read Anthony

text: Daniel Read Anthony (22. elokuuta 1824 - 12. marraskuuta 1904) oli yhdysvaltalainen kustantaja ja abolitionisti. Hän kustansi muun muassa "Leavenworth Times" -lehteä kansasilaisessa Leavenworthin kaupungissa sekä muita sanomalehtiä samalla alueella. Anthony syntyi Adamsin kaupungissa Massachusettsin osavaltiossa. Kansasiin hän muutti vuonna 1854, ja kolme vuotta myöhemmin hän asettui Leavenworthin kaupunkiin. Hänet valittiin myöhemmin kaupungin pormestarin virkaan. Anthony kuoli vuonna 1904. Hän oli naimisissa Lucy Readin kanssa, ja heidän poikansa Daniel Read Anthony Jr. oli Yhdysvaltain kongressin jäsen vuosina 1907-1929. Anthonyn vanhempi sisar oli suffragetti ja kansalaisoikeustaistelija Susan B. Anthony.


title: Teofilos III

text: Teofilos III, siviilinimeltään Ilías Giannópoulos (; s. 4. huhtikuuta 1952, Messenia, Kreikka), on "Jerusalemin pyhän kaupungin ja koko Palestiinan patriarkka", Jerusalemin kreikkalais-ortodoksisen kirkon päämies. Hänet nimitettiin tehtävään vuonna 2005, kun hänen edeltäjänsä Irenaios I oli tullut erotetuksi.


title: Teofilos III

text: Teofilos III opiskeli niin Ateenassa ja Jerusalemissa kuin Lontoossakin. Äidinkielensä kreikan lisäksi hän puhuu englantia ja arabiaa.


title: MSI Wind PC

text: MSI Wind Pc on Micro-Star Internationalin (MSI) kehittämä pienten ja halpojen kannettavien markkinoille suunnattu tietokone. Wind esiteltiin ensi kertaa CeBIT 2008 -messuilla . Siitä valmistetaan tulevaisuudessa 1024x600 resoluutiota tukevia, 8- ja 10-tuumaisilla näytöillä varustettuja malleja. Kiintolevy on vakiona 2.5 tuumainen, mutta massamuistiksi on myös valittavissa SSD-kiintolevy. Kaikissa Windin versioissa on 1 GB RAM-keskusmuistia. Hinnaksi asettunee n. 300-600 euroa (£299-£699) riippuen varustelusta. Wind PC:n prosessoriksi on valittu Intelin uusi 45nm valmistustekniikkaan perustuva yksiytiminen Atom-tuoteperheeseen kuuluva Diamondville-prosessori, joka toimii 1-1,6GHz kellotaajuuksilla. Atom-prosessorin virrankulutus tulee olemaan hyvin pieni: vain 4 W, mikä mahdollistaa kannettavalle pitkän akunkeston. MSI Wind on MSI:n vastaus Asuksen suositulle Eee PC:lle. Wind tulee tukemaan Linuxia, Windows XP:tä sekä Windows Vistaa. MSI:llä oli julkaisuhetkellä merkittävä etulyöntiasema Asus Eee PC:hen nähden mm. näytön, prosessorin ja tallennuskapasiteetin tähden. Tämä etu kuitenkin kaventui melko pian, kun Asus julkaisi Eee PC 901 kannettavan.


title: Stratosphere Las Vegas

text: Stratosphere Las Vegas on maamerkki, hotelli ja kasino Las Vegas Stripin pohjoisosassa Las Vegasissa Nevadassa. Hotellin omistaa Whitehall Street Real Estate Funds, joka on Goldman, Sachs & Co.:n tytäryhtiö ja joka osti rakennuksen American Casino & Entertainment Propertiesilta. Hinnaksi sovittiin 1,3 miljardia dollaria 21. helmikuuta 2008.


title: Stratosphere Las Vegas

text: Kiinteistön tunnusomaisin houkutin on 350-metrinen Stratosphere Tower, joka on Yhdysvaltojen korkein vapaasti seisova, näkötorniksi tarkoitettu rakennus ja Nevadan toiseksi korkein vapaasti seisova rakennus. Hotellissa on 24 kerrosta, 2 444 huonetta, ja hotellialueen pinta-ala on 7 432 m². Hotellin torni on Nevadan korkein torni, ja siellä sijaitsevat maailman kolme korkeinta huvipuistolaitetta (hotellin ainoat). Hotellin teemana onkin huvipuistot.


title: Stratosphere Las Vegas

text: Stratosphere on Stripin suurista kasinoista kaikkein pohjoisin ja ainut, joka sijaitsee itse Las Vegasin kaupungissa, kun taas muut kasinot sijoittuvat Sahara Avenuen eteläpuolelle Paradiseen ja Winchesteriin.


title: Stratosphere Las Vegas

text: Kun Stratosphere saatiin valmiiksi vuonna 1996, siitä ei tullutkaan niin suosittu kuin aluksi luultiin, koska se sijaitsee aivan Stripin pohjoispäässä kaukana suosituimmista hotellikasinoista. Hotellin edulliset huonehinnat ja tarjoukset johtivat kasinon kuitenkin lopulta menestykseen. Vaikka moni turisti piti hotellin sijaintia hankalana, monet muut pitivät sitä kuitenkin etuna, koska hotelli sijaitsee yhtä kaukana Stripin suosituimmista kasinoista ja Las Vegasin keskustan alueelta (mm. Fremont Street Experiencen kauppakeskus).


title: Stratosphere Las Vegas

text: 1990-luvun alussa Bob Stupak keksi Stratospheren, joka korvaisi hänen Vegas World -kasinonsa. Projektin alkuvaiheessa yksi hotelliin suunnitelluista huvipuistolaitteista oli sellainen, jossa jättimäinen apina kantaisi asiakkaita ylös ja alas tornin kerroksia. Alkuperäisissä suunnitelmissa Stratospheren piti olla korkeampi kuin CN Tower (553 m), mikä olisi tehnyt hotellista maailman korkeimman vapaasti seisovan rakennuksen. Lähellä olevan McCarran kansainvälisen lentoaseman liikenteen takia tornin korkeutta lyhennettiin useita kertoja, kunnes se saavutti nykyisen korkeutensa.


title: Stratosphere Las Vegas

text: Vuonna 1995 Grand Casinot tuotiin esille tasavertaisen partnerina vielä yksityisesti rahoitetulle projektille. Kun rakennushanke edistyi, Stratosphere Corporation muodostettiin julkisena järjestönä, jonka osuuksia tarjottiin julkisesti.


title: Stratosphere Las Vegas

text: 29. elokuuta 1993 tornissa syttyi tulipalo rakennustöiden ollessa vielä kesken. Tämä aiheutti takaiskun Stupakille ja tornin rakennushankkeelle. Palon laajuuden vuoksi Vegas World suljettiin. Samalla nostokurki osui tornin kylkeen ja lähes kaatui alla olevalle tielle. Kukaan ei loukkaantunut, mutta korjaukset ja uudelleenrakennus aiheuttivat lukuisia viivästyksiä tornin rakennustöissä.


title: Stratosphere Las Vegas

text: Stratosphere avattiin 30. huhtikuuta 1996. Pian avaamisen jälkeen Stratosphere Corporationin oli pakko hakeutua konkurssiin. Tämä aiheutti rakennuksen toisen tornin rakennustöiden pysähtymisen.


title: Stratosphere Las Vegas

text: Hotellin suuri lisäosa tuli valmiiksi kesäkuussa vuonna 2001. Lisäosan rakentaminen maksoi miljardin, ja se sisälsi 1 000-huoneisen toisen hotellitornin viimeistelyn.


title: Stratosphere Las Vegas

text: 2000-luvun alussa järjestö aikoi hankkia luvan vuoristorataan, joka kulkisi tornin alapuolella ja Las Vegas Boulevardin halki. Osa viimeisintä sopimusta sisälsi asiakkaille sisääntulotervehdykseksi tarkoitetun vuoristoradan Las Vegas Boulevardin läpi. Kaupungin hallitus ei kuitenkaan hyväksynyt projektia naapureiden mahdollisten meluvalitusten takia. Tämän vuoristoradan piti olla valmistumattoman apinalaitteen korvaaja.


title: Stratosphere Las Vegas

text: Tornin avajaisista eli vuodesta 1996 lähtien viisi ihmistä on tehnyt itsemurhan hyppäämällä tornin katolta.


title: Stratosphere Las Vegas

text: Tornin huipulla on kaksi näköalatasannetta, hieno ravintola, joka tunnetaan nimellä Top of the World (pyörivä ravintola), ja kolme huvipuistolaitetta:High Roller sijaitsi 277 metrin korkeudessa ja oli maailman toiseksi korkeimmalla sijaitseva huvipuistolaite sekä maailman korkeimmalla sijaitseva vuoristorata. Se suljettiin 30. joulukuuta 2005 ja purettiin, jotta torniin saataisiin tilaa uusille houkuttimille.


title: Stratosphere Las Vegas

text: Jotkin kasinopeleistä sisältävät rahapeliautomaatin, videopokerin ja eurooppalaisen ruletin. Stratosphere on kehitellyt joitain epätavallisia muunteluita tavallisista kasinopeleistä, mm. "crapless craps" ja "double-exposure blackjack". Esimerkiksi blakjackissa jakaja näytti molemmat korttinsa, mikä tuntui suosivan pelaajaa. Sääntöjä kuitenkin muutettiin niin, että talo voittaa lykkäyksissä, mikä tarkoittaa pelin suosivan kasinoa enemmän kuin tavallisessa blackjackissa. Tällainen blackjack on tyypillistä Atlantic Cityssä, mutta sitä nähdään harvoin Las Vegasissa.


title: Stratosphere Las Vegas

text: Kahdessa eri tapauksessa vuonna 2005 huvipuistolaitteessa olleet jäivät pyörimään korkealle Las Vegas Stripin yläpuolelle lähes puoleksitoista tunniksi, kun laite hajosi. Stratospheren suhtautumista asiaan on kritisoitu voimakkaasti.


title: Stratosphere Las Vegas

text: Vuonna 2008 huomattava uhkapelaaja ja matemaatikko Michael Shackleford teki muodollisen valituksen Statospherea vastaan.


title: Karl Ernst von Baer

text: Karl Ernst Ritter von Baer, Edler von Huthorn (ven. Karl Maksimovitš Ber, Карл Макси́мович Бэр) (17. helmikuuta 1792 Piiben moisio, Viron kuvernementti – 26. marraskuuta 1876 Tartto, Liivinmaa) oli baltiansaksalainen biologi ja embryologian perustaja.


title: Karl Ernst von Baer

text: Karl Ernst von Baer syntyi Piiben kartanossa (Hof Piep) Järvamaalla (Kreis Jerwen) Vironmaan ritarikunnan päämiehen Magnus Johann von Baerin (1765–1825) ja Juliane von Baerin (1764–1820) poikana. Hänen esivanhempansa olivat kotoisin Westfalenista.


title: Karl Ernst von Baer

text: Baer opiskeli Tallinnan katedraalikoulussa 1807–1810 ja sitten Tarton yliopiston lääketieteellisessä tiedekunnassa vuosina 1810–1814. Vuonna 1814 hän väitteli tohtoriksi väitöskirjallaan virolaisten endeemisistä sairauksista. Berliinissä ja Wienissä. Hän työskenteli uransa aikana muun muassa Königsbergissä ja Pietarissa. Viimeiset elinvuodet hän asui Tartossa. Tartossa Toomemäellä on hänen muistopatsaansa, ja hänen kuvansa oli Viron kahden kruunun setelissä. Baerin uran huomattaviin saavutuksiin kuuluu munasolun toimintaperiaatteen selvittäminen. Baer todisti, että alkio paitsi kasvaa, myös käy läpi kehitysopin kuvaaman asteittaisen kehityksen. Hän oli viimeisinä elinvuosinaan myös tunnetuimpia Charles Darwinin teorioiden arvostelijoita.


title: Miklós Szabados

text: Miklós Szabados (7. maaliskuuta 1912 – 12. helmikuuta 1962) oli unkarilainen pöytätennispelaaja.


title: Miklós Szabados

text: Szabados syntyi Budapestissa ja opiskeli insinööritaitoa Berliinin yliopistolla. Juutalaissukuisena hän pakeni vuonna 1933 ulkomaille; eri puolilla maailmaa kierrettyään hän päätti asettua vakituisesti Australiaan.


title: Miklós Szabados

text: Szabados oli aikansa menestyksekkäimpiä pöytätennispelaajia. Hän voitti urallaan 15 maailmanmestaruutta: kaksinpelissä vuonna 1931, miesten nelinpelissä Viktor Barnan parina vuosina 1929–1932 ja 1934–1935, sekanelinpelissä Mária Mednyánszkyn parina vuosina 1930, 1931 ja 1934 sekä joukkuekilpailussa vuosina 1929–31 ja 1934–1935. Hän kuoli 49-vuotiaana keuhkokuumeeseen. Hänet on kelpuutettu postuumisti International Jewish Sports Hall of Fameen.


title: Igor Iljinski

text: Igor Vladimirovitš Iljinski (; 24. kesäkuuta 1901 – 13. tammikuuta 1987) oli venäläinen näyttelijä. Hän esiintyi esimerkiksi Vsevolod Meyerholdin elokuvissa ja Jakov Protazanovin "Aelitassa" (1924).


title: Igor Iljinski

text: Iljinski työskenteli niin ikään teatterissa; hän oli Moskovan Mali-teatterin tähti. Hän oli Neuvostoliiton kansantaiteilija ja sosialistisen työn sankari.


title: Ljudmila Gurtšenko

text: Ljudmila Markovna Gurtšenko (; 12. marraskuuta 1935 – 30. maaliskuuta 2011) oli venäläinen näyttelijä ja laulaja.


title: Ljudmila Gurtšenko

text: Gurtšenko nousi menestykseen jo nuoruudessaan, mutta jatkoi huomattavaa uraansa myös Neuvostoliiton hajoamisen jälkeen. Hän sai vuonna 1983 Neuvostoliiton kansantaiteilijan arvonimen.


title: Ljudmila Gurtšenko

text: Gurtšenko oli lyhyesti naimisissa laulaja Iosif Kobzonin kanssa.


title: Juri Solomin

text: Juri Mefodijevitš Solomin (; s. 18. kesäkuuta 1935) on venäläinen näyttelijä. Hän loi huomattavan uran teatterissa, mutta esiintyi myös elokuvissa, joiden joukossa oli Akira Kurosawan "Dersu Uzala".


title: Juri Solomin

text: Solomin on myöhemmällä iällään johtanut Moskovan Malyi-teatteria, jonka tähtenä hän itse aiemmin oli. Hänet nimitettiin Neuvostoliiton kansantaiteilijaksi.


title: Juri Solomin

text: Solomin toimi Venäjän kulttuuriministerinä vuosina 1990–1992. Näyttelijä, Neuvostoliiton kansantaiteilija Vitali Solomin oli hänen nuorempi veljensä.


title: Nurmilaukka

text: Nurmilaukka ("Allium oleraceum") on sipuleiden sukuun kuuluva kasvi. Se on Suomessa muinaistulokas, jonka läsnäolo viittaa yleensä vanhaan rautakautiseen tai keskiaikaiseen asuinpaikkaan. Nurmilaukka on sukulaisensa ruohosipulin tapaan monivuotinen. Nurmilaukan kukinto on vaatimaton. Siihen muodostuu itusilmuja, joista pudottuaan kasvaa taimia. Varsinais-Suomessa ja Ahvenanmaalla se on melko yleinen, mutta Päijät-Hämeessä luokiteltu harvinaiseksi.


title: Nurmilaukka

text: Nurmilaukka on ilmeisesti ollut viikinkien suosima vihannes, jota käytettiin aikanaan muun muassa kaaliruokien mausteena. Nykyään se on harvinaistunut ja paikoin uhanalainen. Nurmilaukka leviää hankalasti sipulisilmuja hyödyntäen ja tarvitsee yleensä ihmisen apua. Ruotsissa sitä käytettiin vielä 1700-luvulla kaalimausteena ja Lönnrot mainitsee kasviossaan tämän käyttötavan.


title: Iosif Kobzon

text: Iosif Davydovitš Kobzon (; 11. syyskuuta 1937 Tšasiv Jar, Donetskin alue, Ukraina – 30. elokuuta 2018 Moskova, Venäjä) oli ukrainanjuutalainen, sittemmin venäläinen viihdelaulaja ja poliitikko..


title: Iosif Kobzon

text: Kobzon nousi yhdeksi Neuvostoliiton musiikkikulttuurin suurimmista nimistä. Hänelle myönnettiin Neuvostoliiton valtionpalkinto (1984), ja hänestä tehtiin kolme vuotta myöhemmin Neuvostoliiton kansantaiteilija.


title: Iosif Kobzon

text: Kobzon esiintyi kansainvälisestikin. Ennen pitkää avioliittoaan Ninel Drizinan kanssa hän oli lyhyesti naimisissa Ljudmila Gurtšenkon kanssa. Hänet valittin useaan otteeseen Venäjän parlamenttiin, ja hän toimi valtionduuman kulttuurikomitean puheenjohtajana.


title: Iosif Kobzon

text: Kobzon osallistui Moskovan teatterikaappauksen uhrien pelastustöihin vuonna 2002.


title: Lumottu Ella

text: Lumottu Ella on elokuva, jossa päänäyttelijänä esiintyy Anne Hathaway. Muissa rooleissa ovat muun muassa Minnie Driver, Vivica A. Fox, Joanna Lumley ja Eric Idle. Elokuvassa Ella (Anne Hathaway) saa haltijakummiltaan tottelevaisuuden lahjan. Hän joutuu tottelemaan kaikkia käskyjä, voimatta itse sille mitään. Vuosien varrella Ellalle ilmenee kuitenkin paljon ongelmia lahjan takia, ja hän päättää hankkiutua siitä eroon. Elokuva perustuu Gail Carson Levinen palkittuun kirjaan.


title: Etrurian kuningaskunta

text: Etrurian kuningaskunta () oli kuningaskunta nykyisen Toscanan alueella 1801–1807. Se otti nimensä Etruriasta, vanhasta roomalaisesta nimityksestä etruskien maalle. Käytännössä Etrurian kuningaskunta oli Napoleonin vasallivaltio.


title: Etrurian kuningaskunta

text: Etrurian kuningaskunta perustettiin Aranjuezin sopimuksella 21. maaliskuuta 1801 entisestä Toscanan suurherttuakunnasta. Kuningaskunnan hallitsijoiksi nousivat Parman Bourbonit, jotka olivat menettäneet maansa Ranskan valloitettua Parman herttuakunnan 1796. Ensimmäinen kuningas Louis I kuoli nuorena vuonna 1803, ja häntä seurasi Louis II.


title: Etrurian kuningaskunta

text: Napoleon hajotti kuningaskunnan vuonna 1807. Sen alueista tehtiin kolme Ranskan departementtia. Entiselle kuninkaalle luvattiin kruunu perustettavasta Pohjois-Lusitanian kuningaskunnasta Portugalin alueella, mutta suunnitelma peruuntui Espanjan aloittaessa kapinan Napoleonia vastaan.


title: Etrurian kuningaskunta

text: Napoleonin hävittyä sodan Toscanan suurherttuakunta perustettiin uudelleen. Kuningaskunta lakkasi olemasta Italian yhdistymisen aikana 1800-luvun alkupuolella.


title: Kolumbianviiriäinen

text: Kolumbianviiriäinen ("Odontophorus strophium") on pienehkö maassa kävelevä lintu. Se kasvaa 25 cm pitkäksi. Kaulassa on mustat ja valkoiset raidat. Rinta on punainen ja selkä ruosteenruskea. Kolumbianviiriäisiä elää Kolumbiassa Itäisten Andien länsirinteellä. Metsien hakkuut ovat pienentäneet lajin elinaluetta varsinkin 1980-luvulta alkaen. Laji on erittäin uhanalainen, varmoja tuoreita havaintoja on vain kahdesta tammimetsän sirpaleesta.


title: Jakov Protazanov

text: Jakov Aleksandrovitš Protazanov (; 23. tammikuuta 1881 Moskova – 8. elokuuta 1945 Moskova) oli venäläinen elokuvaohjaaja. Hänen töidensä joukossa ovat mykkäelokuvat "Aelita" (1924) ja "Pyhän Yrjön juhla" (1930).


title: Mikael Tariverdijev

text: Mikael Leonovitš Tariverdiev (; 15. elokuuta 1931 Tbilisi – 25. heinäkuuta 1996 Sotši) oli neuvostoliittolainen säveltäjä. Hän syntyi armeenivanhemmille Tbilisissä, Georgiassa.


title: Mikael Tariverdijev

text: Tariverdijev muistetaan etenkin elokuvamusiikistaan, jota hän sävelsi runsaasti. Hän sai ansioistaan Neuvostoliiton valtiopalkinnon (1977) ja Neuvostoliiton kansantaiteilijan arvonimen (1986).


title: Mikael Tariverdijev

text: Tariverdijev kuoli Sotšissa 64-vuotiaana.


title: Lenny Montana

text: Lenny Montana (13. maaliskuuta 1926 – 12. toukokuuta 1992) oli yhdysvaltalainen näyttelijä. Hän esiintyi Luca Brasin roolissa elokuvassa "Kummisetä" (1972).


title: Lenny Montana

text: Muita elokuvia, joissa Montana esiintyi, olivat muiden muassa "Superhulttio" (1979), "The Big Brawl" (1980) ja "Blood Song" (1983). Hän kuoli 66-vuotiaana sydänkohtaukseen Italiassa.


title: Lenny Montana

text: Jo ennen näyttelijänuraansa Montana oli saavuttanut tunnustusta showpainijana.


title: Frankie Avalon

text: Francis Thomas Avallone eli Frankie Avalon (s. 18. syyskuuta 1939) on yhdysvaltalainen näyttelijä ja laulaja.


title: Frankie Avalon

text: Avalon vaikutti Bobby Rydellin kanssa Rocco and the Saints -yhtyeessä jo ennen soolouraansa, jota vauhdittivat muiden muassa hitit "Venus" (1959) ja "Why" (1959). Hän oli aikansa teini-idoli.


title: Frankie Avalon

text: Näyttelijänä Avalon muistetaan Beach Party -elokuvista. Hän palasi niiden pariin Annette Funicellon kanssa vielä 1980-luvun lopulla.


title: Bobby Rydell

text: Robert Louis Ridarelli eli Bobby Rydell (s. 26. huhtikuuta 1942) on yhdysvaltalainen laulaja. Hän julkaisi 1960-luvun alussa useita hittejä, kuten "Wild One", "Swingin' School", ”Volare”, ”Sway” ja ”Forget Him”.


title: Bobby Rydell

text: Rydell oli aikansa teini-idoli. Hän esiintyi musiikkityönsä ohella "Kaikkien tyttöjen sankari" -elokuvassa ("Bye Bye Birdie", 1963), jossa hän jäi uhkean Ann-Margretin varjoon.


title: Bobby Rydell

text: Vaikka Rydell jäi pitkälti suppean ajanjakson ilmiöksi, hän on jatkanut uraansa myöhempinäkin vuosikymmeninään.


title: Fabian (näyttelijä)

text: Fabiano Anthony Forte eli Fabian (s. 6. helmikuuta 1942, Philadelphia, Pennsylvania, Yhdysvallat) on yhdysvaltalainen laulaja ja näyttelijä. Hän oli 1950–1960-luvun vaihteen teini-idoli esiinnyttyään lukuisia kertoja esimerkiksi "American Bandstand" -ohjelmassa. Kaikkiaan yksitoista Fabianin kappaletta nousi Billboard Hot 100 -listalle. Niihin lukeutuivat vuoden 1959 hitit ”Tiger”, ”Turn Me Loose”, ”Hound Dog Man” ja ”This Friendly World”.